
“NA  MEA  LIILIL 


1.  Kulu  wai  liilii  la, 
Huna  one  no, 

Hui  i  moana, 

Me  na  aina  pu. 

2.  Pela  na  minute, 

Na  sekona  pu, 

Lilo  i  wa  loa 

O  ke  ao  mau  no. 

3.  Pela  kou  mau  hewa, 
Liilii  wahi  au ; 
Mana  nae  ka  make, 
Uwe,  eha  mau. 

4.  Pela  na  kokua 
Lokomaikai  ae, 

E  ulu  nui  ana, 

Mau  ka  pomaikai. 

5.  E  hiaa  mau  no  ! 
Kau  e  hana  nei, 

He  me#  ano  nui ; 
^ohe  liilii,  e  ! 


PIE  MELE  NO  KA  OMOLE  RAMA. 

1.  Kau  mele  au  e  mele  nei, 

Nou,  e  ka  omole  Rama  e, 

Nana;  ua  paa  iloko  ou 
Na  mea  ino  loa  a  lau. 

A  hemo  ka  umoki  i  paa, 

E  puka  mai,  heaha  la 
Ke  inu.  ia  e  kanaka  ? 

2.  E  helu  i  akaka  mai 
He  nui  weliweli  e 
Na  moo  lelele  ino  mai. 

Na  nalo  nahu,  na  au  we, 

Na  uhini  ino  a  papu, 

Na  mea  eha  kukuku, 

Na  mai  puupuu,  na  mai  hehe, 

Ka  mai  hokii,  ka  mai  Pake. 

Na  ihu  ula  koko  e, 

Na  olelo  namu  ino  mai, 

Na  hua  hoomaino  e, 

Hookonokono  hakaka, 

Kui  na  poo  a  nahaha; 

Kui  ka  maka,  makapaa, 

Poniuniu,  hikaka, 

Hai  no  na  iwi,  moku  no 
Ka  pepeiao  me  ka  opu. 

A  hopu  ia  a  paa  no, 

Iloko  o  ke  kaulahao. 

Ka  make  o  ke  kino  no, 

Ka  make  o  ka  uhane  pu. 

E  ka  omole  rama  nei, 

Na’u  oe  e  la  we  a  hoolei 
Ilalo  i  naha  liilii, 

I  hoopa  ole  na  pokii.  Hawaï i. 

WITH  TEMPERANCE  BANNER  WIDE  UN- 
FURLED. 

Temperance  Songs  No.  46. 

i.  E  kau  a  welo  nani  e 

Ka  Bana  o  kakou,  1 

Ka  aha  kinai  ona  nei, 

E  naue  a  paio  pu. 

He  paio  /kaika  a  wela  e, 

Uwo  ka  enemi, 

He  uwo  makehewa  nae, 

E  pau  ka  wiwo  e. 

2.  E  pau  na  hale  rama  nei, 

Na  wahi  e  hfna  ia’i 

Na  hana  hilahila  e, 

A  pau  ka  inoa  maikai. 

E  pai  lima  pu  kakou; 

Kil,  a  h^ohiki  pu 
E  paio  koa  no  a  mau 
A  lanakila  no. 

3.  E  pau  ae  na  laikini  e 
E  kuai  Rama  nei 

Ka  Aha  no i  hookapu  ae, 

Ka  Aha  mana  e 
E  pau  ka  inu  liilii  no 
Ke  ala  e  hiki  ai 
Ilalo  i  ka  lua  po 
Ka  lua  ona  e. 

4.  Mao,  maanei  na  mea  onou, 

Ua  puni  wale  oe 

I  na  hoowalewale  mau, 

Kaa  weliweli  mai, 

Pakele  nae  ke  pili  ae 
Ia  lesu  mana  e 
Ka  enemi  o  Rama  nei, 

E  pau  i  ke  auhee.  Hawaii. 


SEE,  O  SEE  THE  MIGHTY  WAVE. 

Temperance  Songs  No.  4f. 

1.  Lua  ole,  mana  e 
Omo  ana  e  ale  ae 
I  ka  poe  ona  nei 
Kanaka  me  kamalii. 

Cho. — E  na  hoa  aloha  nei, 

Kii,  a  hoopakele  ae 
I  na  kini  ona  e 
Mai  ka  lua  ale  nei. 

2.  Lua  ale  ana  no 

I  na  ui  o*kakou, 

I  na  mea  kaulana  e, 

Hanohano  me  na  ’lii. 

Cho. — E  na  hoa,  &c. 

3.  Haule  ae  na  kane  e, 

Na  wahine  ke  uwe, 

Na  keiki,  hune  no, 

Nele  a  pololi  pu. 

Cho. — E  na  hoa,  &c. 

4.  Lohe  i  na  «lana  e, 

No  ka  lua  ale  mai, 

Ko  ke  kino  ke  pau  nei, 

Ko  ka  Uhane  pau  pu  e. 

Cho. — E  na  hoa,  &c. 

5.  Kil  a  pani  koke  ae 
I  ka  lua  ale  nei, 

Lua  ona  a  poopoo, 

Pani  i  ole  ale  hou. 

Cho. — E  na  hoa,  &c. 

6.  Pule  no  ia  poe  nei 

I  hooulu  hou  ia  mai, 

Hoohalike  me  lesu, 

A  loaa  ka  uku  mau. 

Cho. — E  na  hoa,  &c.  Hawaii. 


EORTH  TO  LABOR. 

Temper ance  Song  No.  48. 

i.  Kau  na  pilikia  nui 
No  Rama  nei, 

Na  opio,  na  kausani, 

Make  ana  e. 

Cho. — Hana,  hana,  e  kokua, 

Paa  na  iima  rzkau, 

Hapai  i  ka  poe  i  haule, 

Fai  na  kaula  hao. 

2.  E  hoonui  i  ka  ikaika 

Me  ka  hoao  ae, 

Mau  ke  aho,  paio  mau  la 
No  na  ui  nei. 

Cho. — Hana,  hana,  &c. 

3.  Nui  no  na  pilikia 

No  ka  bola  nei 
Bola  hoopupule  ana ; 

Kii  a  hoolei  ae. 

Cho. — Hana,  hana,  &c.  Hawaii.  ' 


SIGN  THE  PLEDGE  TO-NIGHT,  MY  BROTHER. 

Temeprance  Songs,  No.  41. 

1.  Kau  kuu  hoa  i  kou  inoa, 

E  hoohiki  ano'no  ; 

Ole  au  la  e  inu  rama ; 

Ole  loa  e  hoao. 

Nui  no  na  mea  nanahu, 

71oko  o  ia  Rama  nei, 

E  hoohiki  e  pale  like 
Pela  e  pakele  ae. 

2.  Kau  kuu  hoa,  i  kou  inoa 

E  hoohiki  ano  no 
Paipai  na  puali  lani 
Paipai  pu  0  kau  lesu. 

Paipai  h©i  na  hoa  aloha, 

E  hoohiki  ano  no, 

1  lolo  no  ka  poe  onou  la, 

Molu  hoi  ke  ala  ou. 

3.  Kau  kuu  hea  i  kou  inoa, 

E  hoohiki  ano  no. 

Kanalua,  e  kuu  hoa 
No  ke  ano  ui  ou  ? 

Pau,  e  pau  la,  kou  makau  la, 

Hilinai  i  kou  lesu, 

Nana  e  aloha  a  kokua, 

Oia  no  kou  Pale  mau.  Hawaii. 


WE  WILL  SIGN  THE  PLEDGE. 

Temperance  Songs,  No.  34. 
“  Sweet  By  and  By.” 

1.  Ke  hookaniia’e  la  ka  pu, 

O  ka  puali  kaua  a  mau, 

Me  na  bana  wewelo  pu  no, 

Me  ka  nauwe  io  a  io. 

Cho. — Ku,  ku  ae,  ku,  ku  ae, 

A  hoohiki  ae  la  kakou, 

Ku,  ku  ae,  ku,  ku  ae, 

E  pai  ae  i  ka  Ramo  a  pau. 

2.  E  hoohemo  na  kaulahao  e 

E  paa  ae  la  na  hoa  maikai. 

E  wawahi  a  kuekaa  ae 
A  hiolo  ka  Dagona  nei. 

Cho.— Ku,  ku  ae,  &c. 

3.  A  e  piha  na  kauhale  e 

Me  na  ohana  n,  a  uwe, 

I  na  hua  aloha  maikai, 

A  huro  no  ka  lanakila’e. 

Cho. — Ku,  ku  ae,  &c.  Hawaii. 


THE  DRUNKARD’S  MARCH. 

Temperance  Songs,  No.  4. 

1.  Nee,  nee,  nee,  i  ke  ala  e 
O  na  kini  i  ona  nei ; 

A,  i  ka  lua  aha  la  e  ?  " 

Ka  lua  ahi,  auwe  !  auwe  ! 

Na  ui  ikaika,  makua  pu, 

Ke  iho  ino,  a  nui  no, 

Aohe  noonoo,  a  ninau  e 
Heaha  ka  hope  o  lakou  ? 

2.  Nee,  nee,  nee  i  ka  hope  e 
O  na  kini  i  ona  nei ; 

Haalele  i  na  home  maikai 
Me  na  ohua  aloha  e, 

A  hele  i  ka  hewa  e, 

Mai  kahi  o  na  mea  uwe 
A  moku  ae  o  na  apo  lai 
A  ahiu  a  auana’e. 

3.  Nee,  nee,  nee,  ane  haule  ae, 

O  ka  lima  a  laiau  e, 

Ka  lima  o  ka  aha  maikai, 

Aha  kinai  i  ko  ona  nei. 

E  mau,  e  mau  ke  aho  e. 

Na  ke  Akua  e  kokua  mai 

E  paio,  pule' ikaika  e 

A  lanakila  oli  e.  Hawaii. 

LANAKILA  AUANEL 

Temperance  Songs,  No.  7. 

1.  Eia  hoi,  he  hana  nui  : 

He  hana  maikai  nae  : 

Hui  kela  a  me  keia 

A  olu  like  e. 

Cho. — :|J Alu  like,  hana  like  lanakila  auanei,||: 

Auanei,  auanei,  Lanakila  auanei,  auanei, 
auanei. 

Lanakila  auanei. 

2.  Puni  kakou  i  na  ino  ; 

Na  ino  ona  nei ; 

Hikaka  ka  poe  ona, 

Paapu  na  ale  e. 

Cho. — Alu  lik  e,  &c. 

3.  Aia  hoi  he  uwe  ana 
He  uwe  hune  nei 
Nele  i  ka  lole  ole, 

A  me  ka  home  e. 

Cho. — Alu  like,  &c. 

4.  Haunaele  na  ohana, 

Kue  na  lala  e, 

Kui,  kui  na  makua 

Uwe  na  kamalii. 

Cho. — Alu  like,  &c. 

5.  Nohea  mai  na  hana  ino  ? 

E  ka  Rama !  nona  mai 
Alu  na  puali  koa 

A  luku  ia  Alii. 

Cho. — Alu  like,  &c.  Hawail 


HANA  NO  KE  KINAI  RAM  4. 

Temperance  Songs  No.  32. 

1.  Aia  hoi !  Wa  ohi  keia, 

Hele  e  ohi  io  ia  nei; 

Ma  na  mauna,  ma  na  kula, 

Ohi  me  ka  awiwi. 

Cho. — Ohi  i  ka  poe  ui, 

Poe  inu  rama  110: 

Ohi  no,  a  paipai  aku 
I  ole  lakou  e  inu  hou. 

2.  Mai  makau,  a  hohe  aku 
No  na  kini  kue  mau. 

E  hoonui  i  ka  ikaika, 

Paipai  i  ka  poe  lalau. 

Cho. — Ohi  i  ka  poe  ui,  &c. 

3-  Mai  ku  wale,  mai  pauaho; 

Ala,  paio,  paio  mau. 

Nui,  nui  no  ka  hana 
Na’u  nei  no  la,  a  nau  pu. 

Cho.— Ohi  i  ka  poe  ui,  &c. 

4.  Lana,  lana,  e  hoe  lana, 

Nana  i  ka  Haku  e. 

Paio  no,  a  lanakila, 

I  loaa  na  lei  alii. 

Cho. — Ohi  i  ka  poe  ui,  &c.  Hawaii. 


MAI  HOOPA,  MAI  HOAO,  MAI  LAWELAWE  NO. 

Temperance  Songs,  No.  35. 

1.  Ia  wai  la  ka  u,  u  ana, 

A  poino  ka  waiwai  ? 

Ia  wai  la  ka  ilihune, 

Me  ka  weluwelu  e? 

I  ka  mea  inu  rama, 

Inu,  inu  no  a  mau; 

Inu,  inu  no  a  ona, 

Ona  a  ike  ole  no. 

Cho. — Mai  nana,  mai  lawe  a  inu 
I  ka  apu  rama  nei. 

Mea  ino,  moonihoawa, 

Nahu  no,  a  make  e. 

2.  Ia  wai  la  na  namunamu 
Hio  wale,  hikaka, 

Kui,  kui,  eha,  hina, 

Haukae  wale,  hoopaapaa? 

I  ka  mea  inu  rama; 

Inu,  inu  no  a  mau, 

Inu  1  ka  mea  ona, 

Ona  i  na  la  a  pau. 

Cho.— Mai  nana,  mai  lawe  a  inu,  &c. 


3-  Ia  wai  la  na  maka  ula, 

A  makole  ino  e  ? 

Ia  wai  la  ka  hilahila 
No  ka  maka  pehu  e  ? 

I  ka  mea  inu  rama, 

Inu  i  ka  okolehao, 

I  ka  waina,  i  ka  pota, 

Na  mea  ona  no  a  pau. 

Cho. — Mai  nan,  mai  lawe  a  inu,  &c.  Hawaii. 


OLE  HULI  A  AUHEE. 

Temperance  Songs,  No.  16. 

1.  Ole  huli,  kaua  mau; 

Ala,  ala,  a  paikau. 

Aio  i  ka  enemi: 

Ole  huli  a  auhee. 

Cho. — Ole  huli  a  auhee; 

Kaua  no  a  make  e: 

Rama  no  ka  enemi, 

Kaua  a  pepehi  e. 

2.  Ole  huli,  mai  makau, 
lesu  ke  kokua  mau; 

Kaua  i  ka  enemi, 

Ole  huli,  a  auhee. 

Cho. — Ole  huli  a  auhee,  &c. 

3.  Ole  huli,  naue  e, 

Lanakila,  kau  ka  lei, 

Oho,  e  hooho  e, 

Ole  huli,  a  auhee. 

Cho. — Ole  huli  a  auhee,  &c. 


Hawaii. 

MAI  HOOPA  E  ! 

Temperance  Songs,  No.  3. 

1.  Mai  hoopa  i  ka  mea  ona  nei, 

Mai  hoopa  e,  mai  hoopa  e. 

Nui  lakou  la,  ka  poe  inu  e, 

Mai  hoopa  e,  hoopa  e. 

Ole  naauao,  he  mea  hoohihia  nei. 

Inu  hupo,  a  hoohei  ia  mai, 

I  ka  pahele  e  make  ai, 

Mai  hoopa  e,  hoopa  e. 

2.  Mai  no  a  inu  i  ka  waiona  nei, 

Mai  hoopa  e,  mai  hoopa  e, 

I  rama  e;  vvahi  kulu  liilii, 

Mai  hoopa  e,  hoopa  e. 

Papa  na  ohana  mai  lawe  ia  mai, 

Papa  na  home,  i  malu  maikai, 

U’oki,  mai  inu,  he  mea  make  nei, 

Mai  hoopa  e,  mai  hoopa. 

3.  Mai  kuai  e  i  ke  kiaha  nei, 

Mai  hoopa  e,  mai  hoopa  e. 

Kiaha  rama,  poho  kou  waiwai, 

Mai  hoopa  e,  hoopa  e. 

Mai  hana  e  i'ka  mea  ona  nei, 

Mai  lawe  hoi  i  laikini  kuai; 

Wai  ahi  keia  1  make  mau  ai, 

Mai  hoopa  e,  hoopa  e.  Hawaii. 


“ONLY  WAITING.” 

Gospel  Hymns,  No.  4,  Aoao  375. 

1.  Eia  au  e  kali  ana, 

No  ke  alaula  nani  e: 

Aia  poha  kona  lama, 

Pau  ko  nei  mau  luuluu  e. 

Hui. — Eia  au  -  -  -  ke  kali 

Baso. — Eia  au  ke  kali,  kali,  kali,  kali,  kali,  kali, 

A  pau  ae  -  -  na  luhi  nei. 

Baso. — A  pau  ae  na  luhi,  luhi,  a  pau  ae  na  luhi  nei. 

Kali  no  -  -  -  ka  hea  aloha, 

Baso. — Kali  no  ka  hea  aloha,  hea  aloha,  hea  aloha, 
Mai  kuu  Haku  ma  ka  aina  lai. 

2.  Kali,  maule  a  kaumaha, 

Ma  ka  paio  luhi  nei. 

Aia  nae  a  pau  ke  kaua 
Lo aa  kau  lei  mae  ole  e. 

3.  Kali,  nee  ka  manaolana, 

No  ka  hui  mao  ae; 

Kali,  no  ka  hea  aloha, 

O  kuu  Haku  maluna’e.  Hualalai. 


THE  WIFE’S  APPEAL. 

Temperance  Evangel,  aoao  54. 

1.  Kali  au  me  ke  kaumaha, 

Ua  aumoe  loa  e; 

Helelei  no  kuu  waimaka, 

No  kou  hoi  ole  ae; 

A,  i  hele  mai  nei  au  la, 

I  hoi  aku  oe  e. 

Hoomanao  i  ke  aloha 
O  na  la  kaa  hope  nei. 

Hui. — Ke  nonoi  nei  au  ia  oe 
E  hoi  aku  ano  no; 

Kahi  o  ka  maluhia, 

I  ka  home  aloha  e. 

2.  Hoomanao  kuu  kane  aloha, 

I  ko  kaua  noho  pu, 

I  na  la  laelae  a  oli 
Me  na  la  pouli  pu; 

Oia  mau  no  kuu  aloha, 

Mai  ka  la  hoohiki  e, 

Nele  no,  a  paupauaho; 

Mau  no  nae  ke  aloha  e. 

3.  Hiamoe  na  keiki, 

Me  ka  pilikia  e; 

Nele  loa,  a  pololi, 

Pio  ke  kukui  e. 

Ole  anei  ou  aloha, 

Ole  menemene  e  ? 

Paa  anei  i  ke  kiaha, 

A  haalele  ae  me  nei  ?  Hualalai. 


ONWARD  MARCH. 

Temperance  Evangcl,  aoao  28. 

1.  Ke  naue  mai  na  koa  nei, 

Na  kini  inu  wai, 

E  kaua  no  ka  maemae  e — 

A  me  ka’pomaikai. 

Hamau,  he  hehi  koa  e, 

Ke  kani  nei  ka  pu; 

Haalulu  no  na  enemi, 

Na  kuai  raraa  no. 

Hui. — E  naue  ae,  a  mele  pu, 

Hapai  i  ko  kakou  hae, 

Ei’ae  ei’ae,'  ke  naue  nei, 

Na  kini  koa  no. 

2.  Ei’ae  e  kokua  ka  poe  luuluu, 

Na  pokii  hune  nei, 

E  holoi  na  waimaka  u, 

A  kuu  na  pio  nei. 

E  paio,  i  kinai  loa  ia’e, 

Ka  inu  rama  e. 

E  hui,  a  alu  like  e, 

Na  koa  m  wai, 


i6 


3.  Hoomakaukau  no  ka  Iubile, 

Huro,  huro  ! 

No  ko  Hawaii  nei  Iubile, 

Huro,  huro  ! 

E  mele,  a  hooho  ae, 

Ka  pio  o  Waiona  e; 

OH  pu  kakou, 

Ei’ae  ka  pomaikai !  Hualalai. 

“GATHER  THE  ERRING  IN.” 

Temperance  Evangel,  aoao  3. 

1.  Kii  a  kai  mai  i  na  lalau, 

Mai  na  mauna  anu  e, 

Kai  aloha,  kai  malie 

I  ko  lesu  la  pa. 

Cho. — Kii  a  kai  mai,  e  kii  a  kai  mai; 

Kii  i  na  auwana  nei: 

Kii  a  kai  mai,  e  kii  a  kai  mai 
Kii  i  na  auwana  nei. 

2.  Kii  i  na  uhane  makamae, 

Na  pio  rama  nei; 

Alakai  lima  aloha  ae, 

I  ka  pa  maikai  nei. 

Cho. — Kii  a  kai  mai,  e  kii  a  kai  mai,  &c. 

3.  Kiai  i  na  ala,  imi  mau, 

I  komo  na  lalau;  ! 

Ma  ka  puali  inu  wai, 

Kahi  e  malu  mau.  Hualalai. 


THE  TEMPERANCE  BANNER. 

Temperance  Banner,  aoao  51. 
“Ka  Hana  Kinai  Rama.” 

Welo  i  ka  Bana  nani, 

Bana  kinai  rama  nei; 

Hapai  me  ka  wiwo  ole, 

Naue  lanakila  ae. 


1. 

Eia’e  na  hoa  kokua, 

Makaukau  e  hoouka  ae, 

A  e  paio  a  lanakila, 

Keia  Bana  nani  e  ! 

Hui.— Welo  -  -  welo, 

Baso. — Ka  bana  nei  -  -  ka  bana  nei, 

Ka  bana  kinai  rama  iluna’e, 

Naue  -  naue, 

Baso. — E  naue  ae  -  -  e  naue  ae, 

Naue,  naue  lanakila  ae. 

2.  Ke  hoouka  me  ka  ikaika, 

I  ka  poe  i  Kue  mai, 

Ua  hoohiki  e  lanakila, 

A  e  pio  na  enemi; 

Aia  la  !  Ke  kaua  mai  la, 

E  kinai  i  ka  hewa  nui, 

A  e  haule  auanei  la, 

Ko  ka  enemi  papu. 

Cho.— Welo  -  -  -  wel°.  &c- 

3.  Na  lakou  e  hoopakele, 

I  na  inu  ona  nei. 

I  na  ui,  na  keiki, 

Mai  ka  mana  o  ka  po. 

Hanai  ia  na  pololi, 

Pau  no  hoi  ka  uwe; 

Kei  ka  aha  kinai  rama, 

Me  ka  bana  maluna’e.  Hualalai. 


THE  TEMPERANCE  BUGLE. 

Temperance  Evangel,  aoao  4 


2* 


Lohe  anei  oe  e 
I  ke  kani  nahe  nei  ? 
Kani  nei  mai  o  a  o; 
Leo  hea,  kuu  hoa,  nou. 


1. 


Kani,  a  he  hea  nei, 

I  na  pio  rama  nei, 

Leo  hooikaika  e 
E  haliu  kuu  hoa  e. 

Hui. — Lohe  i  ke  ka  -  -  ni, 

Baso. —  Lohe  i  ke  kani, 

Hele  mai  kuu  ho  -  a> 

Baso. _  Hele  mai  kuu  hoa. 

Hahai  i  ka  he  -  -  -  a» 

Hahai  i  ka  hea, 

Hele  mai  kuu  ho  -  -  a, 

Tenor.— Hele  mai,  e  hele  mai  kuu  hoa. 

2.  Pau,  e  pau  kuu  hoa  e, 

I  ka  noho  hewa  nëi; 

Hele  mai,  i  pomaikai, 

Lohe  i  ka  hea  lai. 

Nana  oe  e  kai  ae, 

A  e  hapai  iluna’e, 

Mai  na  ino,  na  onou, 

Na  kaumaha,  na  luuluu.  Hualalai. 


GIVE  ME  A  CUP  OF  COLL)  WATER. 

Temperance  E  vangel,  aoao  36. 

i.  Na  hai  no  e  mahalo  ae 
I  ka  waina  ula  e, 

He  waina  no  i  hehi  ae, 

I  ko  kanaka  wawae; 

Ua  oi  loa  nae  i  kuu  manao, 

Ka  wai  hulali  nei, 

I  kakahe  lai,  mai  ko  lüna  ao, 

No  kuu  kiaha  nei. 

Hui. — Ho  mai  i  ka  wai  -  -  hu - ihui, 

Baso. — Ho  mai  i  ka  wai,  ka  wai  huihui, 

Kiaha  wai  huihui. 

Baso. — Kiaha  wai  huihui, 

I  ikaika  mau  e  na  hoa  o’u, 

Baso. — lkaika  mau  e  na  hoa  o’u, 

E  inu  ka  wai  huihui. 

2.  Aala  mai  na  pua  e, 

I  hinu  me  ka  hau; 

Na  kula  panoa,  hauoli  ae, 

No  ka  wai  hulali  mau; 

Memele  lea  ke  kahawai, 

A  oli  na  «wawa  nei; 

No  ka  wai  maikai,  mai  ka  lani  mai, 

Wai  huihui  nei.  Hualalai. 


STAND  BY  THE  GUN. 

*  Temperance  Evangel,  aoao  57. 

1.  Ala  na  koa,  ku,  ku  a  hele  mai, 

Naue,  e  naue,  ke  o  nei  ka  pu; 

Na  puuwai  aloha,  e  ala  ano; 

Hahai  ia  lesu  la,  e  ola  oukou. 

Hui. — Ku  ma  ka  pu,  koa,  ku  ma  ka  pu, 

Ku  wiwo  ole,  a  kaua  pu  no; 

Ei’ae  ka  maha — na  koa  kupaa  e, 

Ma  kela  ao  nani,  e  maha  a  mau. 

2.  lesu  ka  Luna,  ke  naue  mai  nei; 

Paa  i  na  pu,  a  kaei  ia  oukou; 

E  ku  a  hoouka  na  enemi  nei, 

A  Nana  e  kokua,  a  kiai  mau  no. 

Hualalai. 


DASH  DOWN  THE  CUP. 

Temperance  Evangel,  aoao  21. 

i.  Ma  ka  Rarna  ula  nei, 

He  moonihoawa  e; 

Ae  anei  e  inu  e  ?  Hoolei  ae  ! 

Hui. — Hoolei  ae,  hoolei  ae  ! 

Mai  makau,  a  kuihe; 

Hoolei  ae,  hoolei  ae  ! 


20 


I  kipaku  loa  e; 

Hoolei  ae,  hoolei  ae,  hoolei  ae ! 

2.  He  kiaha  eha  nou; 

A  he  hilahila  mau; 

A  kaumaha  ka  naau.  Hoolei  ae  . 

Hui. — Hoolei  ae,  hoolei  ae,  &c. 

3.  Na  ka  Haku  e  kokua 
I  hoole  loa  kakou 

’Na  kiaha  make  mau.  Hoolei  ae  ! 

— Hualalai. 


HOOLEI  'AE. 

“  Dash  It  Down.” 


H.  A.  N.,  64. 


Cho. 


Rama,  ke  ’lii  o  ka  po;  Hoolei  ae  ! 
Daimonio  ino  no  ?  Hoolei  ae  ! 
Puka  me  ke  kaulahao. 

E  hoopaa  la  ke  lalau, 

A  hou  ia  ka  naau. 

-:Hoolei  ae  !  hoolei  ae  !: 


2.  Waina  ula  ke  nana;  Hoolei  ae  ! 
Nahu  nae  la  ke  hoopa,  Hoolei  ae  ! 
Gini  wela  ahi  po, 

Awa  ino,  pailu#  no, 

Pota,  Bia,  Saida  pu. 

Cho. — :Hoolei  ae  !  hoolei  ae  !: 

3.  Baka  puhi  no  ka  po,  Hoolei  ae  ! 
Me  ka  opiuma  no,  Hoolei  ae  ! 

Pau  ke  dala  a  poho, 

Paa  ka  lolo  o  ke  poo, 

Ino  e  ko  loko  ou. 

Cho. — :IIoolei  ae  !  hoolei  ae  !: 

LA  WE  PIO  I  KA  PAPU. 

H.  A.  N.  207.  G.  H.  14. 


1.  Ho !  na  hoa,  nana  ae  la, 

Eia  no  lesu, 

Ke  paipai  la,  kena  la, 

Naue  a  paio  pu. 

Cho. — Naue  ae,  owau  mamua, 
Hahai  mai  oukou. 

•Naue,  pii  a  lawe  pio, 

Ko  ka  po  papu. 

2.  Aia  hoi  paapu  ka  lewa 

I  na  enemi, 

Ko  ke  ao,  me  ko  Satana, 

Ku  a  alu  ae. 

Cho. — Naue  ae,  owau  mamua,  &c. 

3  Loa  no  ke  kaua  ana, 

Me  ka  wela  no, 

Nana  nae;  ke  hanee  ana 
Ko  ka  po  papu. 

Cho.— Naue  ae,  owau  mamua,  &c. 

4.  Nana  hou,  ua  hanee  loa, 
Lilo  ia  papu.  * 

Puhi  ia  i  ke  ahi, 

Oli  e  kakou. 

Cho _ Naue  ae,  owau  mamua,  &c. 


BANA  O  DANIELA. 

H.  A.  N  99. 


1.  Mele  e  na  hoa  e, 

No  ka  Bana  lai, 
Bana  o  Daniela  nei, 
Ka  Bana  Inuwai. 

Cho. — Aa  me  Daniela, 

Aa  e  kupaa  e: 

Paio  no  ka  Bana  nei, 
Bana  Inuwai. 

2.  Ala,  ala,  e  na  ’lii, 

Me  na  luna  e, 

Ala  pu  na  kamalii, 

Na  opio  e. 

Cho. — Aa  me  Daniela,  &c. 

3.  Ala,  e  ka  poe  waiwai, . 

Me  na  hune  e. 

Kau  iluna  i  ka  hae, 

O  ka  Bana  nei. 

Cho. — Aa  me  Daniela,  &c. 

4.  Kuekaa  a  ulupa, 

I  na  enemi, 

Mana  no  ka  Bana  laa, 
Ka  Bana  Inuwai. 

Cho. — Aa  me  Daniela, 

Aa  e  kupaa  e; 

Paio  no  ka  Bana  nei, 
Bana  Inuwai. 


BELE  AHA  HOOPAU  RAMA. 

H.  A 


i.  Kanï,  kani,  kei  ke  kani, 

O  na  bele  e  kani  nei. 

No  na  aha  kinai  rama, 

Oli  i  ka  lohe  e. 

Cho. — Kani  ke — Oio  e 

Ma  na  manna  ma  na  kai. 
Kani  e,  kani  ke, 

A  hookani  Iubiie. 

2.  Lanakila  a  loihi 

Ke  ’Lii  o  ka  Rama  e, 

Ke  ’Lii  ino,  hookaumaha, 

Pau  kou  mana  wahahee. 

Cho. — Kani  ke — Oio  e,  &c. 

3.  E  na  aha  kinai  ona, 

Hui,  ala,  paio  pu, 

Hookuu  i  na  pio  Rama, 

Ma  ka  Inoa  o  lesu. 

Cho. — Kani  ke — Oio  e,  &c.  L. 


NAUE  E  NA  KOA. 

G.  H.  175. 


1.  Naue  e  ka  Bana, 

Bana  Inuwai. 

•  Kaua  i  ka  rama, 

Na  mea  ona  e. 

E  na  koa  opio 
Pale  ikaika  no; 
lesu  no  ka  Luna 
O  ke  kaua  nei. 

Cho. — Naue  e  na  koa 
Wiwo  ole  nei, 

Kinai  i  ka  rama, 

Na  mea  make  e. 

2.  Mana  keia  ^lele 

Ma  ka  aina  nei; 

Lilo  anei  kakou  la 
/  kauwa  nona  mau  ? 
^ole  lilo  i  pio 
No  ka  enemi: 

Kokua  mai  ke  Akua, 
Lanakila  e. 

Cho. — Nane  e  na  koa,  &c. 


L. 

KUU  HELEUMA 
8-6 


1.  lesu  ka  heleuma  o’u, 

O  kuu  hauoli  nei, 

A  malu  au,  a  maha  no 
Ma  kona  aloha  e. 

2.  Ke  holo  luli  nei  no  au, 

Ane  kahuli  ae. 

Paa  nae,  paa  mau  i  kuu  lesu, 
Kuu  heleuma  nei. 

3.  Ua  kre  mai  na  alalai, 

Na  nalu  o  ka  po, 

Ua  wela  e  ka  enemi, 

Auwe  !  e  make  au. 

4  Ke  paa  nei  au  i  kuu  lesu, 
Paa  pono  no  a  mau, 

O  lilo  i  ka  enemi 
A  make  mau  l©a  no. 


ALA’E  A  NAUE. 
8—6 

1.  Ala’e  na  hoa,  ala’e  ano,* 

Ke  kani  nei  ka  pu, 

A  kupinai  mai  o  a  o, 
Ala’e  a  naue  no. 

Ke  ala  a  naue  kue  mai 
Na  koa  o  ka  po, 
Hoouka  a  hooho  ae, 

A  hee  ae  no  lakou. 

2.  E  kau  a  welo  nani  e 

Ka  bana  o  kakou; 
lesu  ka  Luna  Alakai, 

E  ku  a  hahai  pu. 

' 


Ke  paipai  i a  e  paio  e, 

Me  kana  olelo  no, 

Ka  pahi  hou  i  na  enemi, 

A  hee  ae  no  lakou. 

3.  Nana,  poha  he  lamaku, 

E  like  me  ka  la, 

Naueue  ko  ka  po  Papu, 

Hiolo  kona  pa. 

Kupaa  na  hoa  a  hoornau, 

E  paio  no  lesu. 

Hoouka  a  lanakila  no, 

A  hee  ae  ko  ka  po.  L. 


TURN  YOUR  GLASSES  DOWN. 

Temparance  Evangel,  aoao  22. 

1.  Huli  ae  ilalo, 

Na  kiaha  e, 

Ina  e  hulali 
Na  waiona  e; 

A  i  kena  ia 

E  hoao  oukou, 

Huil  ae  ilalo 
Na  kiaha  e. 

Hui. — Huli  ae  ilalo 
Na  kiaha  e 
Me  ka  wiwo  ole, 

Huli,  huli  ae. 

2.  I  ole  lanakila, 

Ke  Tii  o  ka  po, 

/ole  pio  ae 

/  kona  naue  e 
I  ole  ae  e  wiwo, 

A  inu  ona  e, 

Huli  ae  ilalo 
Na  kiaha  ef 

Hui. — Huli  ae  ilalo,  &c. 

3.  Kupa,  e  na  hoa, 

Mai  makau  oukou; 

Ala  e,  a  koa, 

Paio  no  a  mau. 

A,  i  onou  ia, 

Ka  waiona  e, 

Huli  ae  ilalo 
Na  kiaha  e. 

Hui. — Huli  ae  ilalo,  &c.  Hualalai. 


“WANDERING  TO-NIGHT.” 

Temperance  Evangel,  aoao  24. 


1.  He  keiki  ko’u,  a  he  auwana  nei, 

Na  ke  Akua  e  alakai  ae. 

* 

I  weliweli,  a  haalde  ae, 

Na  hale  inu  ona  nei. 

Hui. — Auwana  nei,  auwana  nei; 

Kei  kuu  hauoli,  ina  hoi  mai: 

Auwana  nei,  auwana  nei, 

Kei  kuu  hauoli  ina  hoi  mai. 

2.  Pomaikai  wale,  ke  nana  i  o, 

I  kela  aina  olino  a  mau; 

Pela  e  pale  na  ino  onou, 

A  loaamai  ke  ola  mau.  Hualalai. 

“DRIFTING  AWAY.” 

Temperance  Evangel,  aoao  62. 


i  Ke  nee  aku  nei  na  hoa  e 
Ma  ke  kai  ooloku; 
Paupauaho,  a  ane  e  maule  e, 
E  make  auanei. 

Hui. — Nee  aku  nei  -  -  Nee  aku  nei  -  - 

Baso. —  Nee  aku  nei  Nee  aku  nei. 

Ke  nee  aku,  nee  aku  a  mamao  loa, 

Nee  aku  a  mamao. 

Baso. — Ke  nee  aku,  nee  aku  a  mamao  loa, 

Nee  aku  nei  -  -  Nee  aku  nei  -  - 

Baso  loa. —  Nee  aku  nei  Nee  aku  nei. 

Ke  nee  aku,  nee  aku  e  -  -  mamao  loa. 

Baso. — Ke  nee  aku,  nee  aku  a  mamao  loa. 

2.  E  hapai  i  ka  lama  no  lakou, 

I  hee  ae  ka  pouli  nei, 

He  aloha,  he  malu  no  luna  mai, 

No  ka  poe  auwana  nei.  Hualalai 

1.  Ka  Haku  e,  e  launa  mai 
Ma  keia  aha  halawai. 

Hoonani  ia  ka  inoa  ou 

I  keia  wa,  a  mau  loa  no. 

2.  Aloha  mai,  a  hoomaikai 
Na  kino,  me  na  uhane  pu; 

I  makaukau  i  hui  hou, 

Ma  keia  aina  lai  mao. 

3.  Na  kou  Uhane  e  alakai 
Na  hana  tfloha  a  maikai. 

I  holo  pono  ka  makou, 

I  hooko  wiwo  ole  no. 

4.  Na  ona  e,  hoohuli  mai 
Me  makou  nei  e  inu  wai; 

A  na  ka  Haku  e  apo  mai 

A  ma  ona  la  kupaa  mau  ai.  L. 


E  oli  hauoli,  he  nu  hou  maikai; 

Eia’e  na  kamaiki  i  kai  ia  mai. 
Huro,  a  huro,  lanakila  kakou, 
Aole,  aole,  e  pio  hou  ae. 


L. 

1.  Eia’e  ka  hoa  hou, 
E  hui  me  makou, 

Aloha  no. 
Aloha  nui  e, 

Aloha  launa  nei, 
Ka  hoa  inu  wai, 

E  hui  mai. 

2.  Eia’e  ka  hoa  hou, 
E  hui  me  makou, 

Aloha  no  ! 
Hoohiki  pu  kakou 
E  inu  i  ka  wai; 
Malama  no  a  mau 
Na  kanawai. 


1.  Maikai  ka  launa  olu  no, 
A  kuikahi  pu. 

Lokahi  ko  kakou  manao, 
Lokahi  ka  naau. 

2.  Kupaa,  a  wiwo  ole  no; 

A  hana  no  a  mau. 

I  loaa  mai  ka  pomaikai 
Mai  ka  Makua  mai. 

1.  Ko  makou  Makua  nani, 
Launa,  a  kokua  mai 
Haawi  mai  i  pono  Lani 
No  na  Bana  Inu  wai. 

2.  Oe  pu  ka  Haku  mana 

Me  makou  e  hoi  ae. 

1  hoomau  ma  keia  hana, 
A  ma  ou  la,  e  hilinai. 

3.  Nau  e  pale  i  ka  ona 

Mai  o  makou  aku  nei. 
Paio  mau  ia  enemi  la, 
Paio  mau  a  hooauhee. 


4-  E  hoonani  i  ka  Haku, 
Ma  na  hana  o  makou, 
A  hui  aku  ma  ka  lani, 

E  hosana  mau  loa  no. 


1.  Ka  wa  hauoli  e, 

Kokoke  mai, 

Ka  lama  alohi  nei, 

Olino  mau. 

He  leo  lea  no,  kani  a  bookani  ae, 

Eia  ka  wa  maikai, 

Kokoke  no. 

2.  Hoohiki  no  kakou 

E  inu  wai; 

Ka  lima,  ka  naau, 

E  hana  mau,  Bana. 

Imua,  na  hoa  o  ka  Puali  inu  wai, 
Hoomau  ko  kakou  maanei 
I  pomaikai. 

3.  E  hui  mai  oukou, 

Mai  kali  hou; 

Mai  kanalua  e; 

E  wiki  mai. 

Hauoli  no  kakou,  no  ka  lanakila  no, 

E  wiki !  o  lilo  e, 

E  wiki  e  ! 

4.  He  wa  hauoli  e, 

E  wiki  mai, 

A  kuu  na  pio  nei, 

Na  ona  e  ! 

Ike’a  ka  pomaikai,  o  na  Bana  inu  wai, 
Hauoli  na  naau, 

Hauoli  mau. 

KA  PUALI  INU  WAL 

8-6 

1.  E  paa  na  Bana,  a  hui  mai 

Na  hoa  koa  e 
O  ka  Puali  inu  wai, 

E  mele  oli  ae. 

Cho. — Ka  wai  hulali,  ono  e 
Ka  makou  e  inu  ai; 

He  mana  ka  Puali  nei, 

E  lanakila  no. 

2.  E  mau  ke  kuokoa  no, 

E  mau  na  pono  ou, 

O  ka  Puali  inu  wai 
Ka  makou  e  kaena  nei. 

3.  Na  hai  ka  rama  hoolalau, 

Pupule  a  ano  e; 

He  wai  ka  makou  e  inu  ai, 
Hauoli  ka  naau. 

4.  Hoohiki  au  i  keia  la, 

E  lilo  i  lala 
O  ka  Puali  inu  wai, 

A  koa  io  no. 


STAND,  STAND  FOR  TEMPERANCE. 
7—6 


1.  E  ku,  e  ku  na  hoa 
O  ka  Puali  nei, 

E  kau  ka  hae  iluna, 
Mai  ae  e  lilo  e. 

E  holo  lanakila, 
Hookuu  na  pio  e  ! 
Hoomau  a  kinai  ia, 
Ke  ah/  e  luku  nei. 


L. 

2.  E  ku,  e  ku  a  mau  la, 

E  pale  ikaika  no 
Na  enemi  kue  la 
He  kinikini  no. 

Hoouka  i  ke  kaua, 

E  koa  io  no 
Ma  kahi  i  hea  ia 

Malaila  e  hana’i.  L. 

OWAI  ME  KAKOU  La? 

H.  A.  N.  102. 


1.  E  hui  na  hoa  mai  uka  a  kai, 

E  kau  i  ka  hae  o  ka  Puali  nei. 

Imua  na  koa,  e  kaua  ano, 

A  pio  na  kini  ma  kela  aoao. 

Cho. — Eia’e,  eia’e  kakou  la,  ke  naue  pu  no 
E  paa  i  ka  bana,  e  paio  kakou, 

Mai  kanalua  hou  la,  imua  ano, 

Na  lesu  ka  mana  e  pio  ka  po. 

2.  Eia’e  la  ka  Bana  imua  kakou ; 

E  kinai  i  ka  rama,  na  mea  ona  a  pau  ; 

Ua  hoohiki  no,  ku  na  hoa  a  hooko, 

E  lawe  ka  papu  o  ka  enemi. 

Cho. — Eia’,  eia’e  kakou  la,  ke  naue  pu  no  &c. 

3.  Mai  ku  kanalua  ka  Puali  nei, 

Imua  kakou  ;  lanakila  ano. 

Ua  luku  ka  rama  ma  o  a  maanei 
E  ku  a  e  paio,  i  ola  kakou. 

Cho. — Eia’e,  eiae  kakou  la,  ke  naue  pu  no  &c.  L. 


SPARKLING  AND  BRIGHT. 


1.  Hulale  e,  a  huali  mai 
O  ka  wai  o  na  omole. 

Wai  e  ola’e,  wai  hoomaemae, 
Wai  hoi  e  hoohauoli. 


Cho. — E  pau,  pau  e  na  vvai  e  ona’e 
E  na  opiopio 

Ka  mea  maikai  no  na  pokii  e, 

Ka  wai,  wai  ono  io. 

2.  Oi  ae  ka  wai  e  ke  gula  e 

Ka  wai  no  ka  punawai  la 
A  malu  no  ma  ke  ao  a  po 
A  oli  na  home  lai  la. 

Cho. — E  pau,  p&u  e  na  wai  e  ona’e  &c. 

3.  Pau  no  ka  u,  ame  ka  luuluu 

O  na  home  i  pololi ; 

Na  wai  ona  e;  ua  pau  ae  nei; 

Hooho  a  hoohauoli. 

Cho. — E  pau,  pau  e  na  wai  e  ona’e  &c.  Laiana. 


BRIGHT,  BRIGHT  WATER. 

Golden  Robin. 


Nani  ka  wai, 
Hulali  e ! 

Lelele  ana 
Io  ia  nei, 

Wai  huihui; 

Wai  ono  e, 

Ka’u  ia  e  inu  ai 
Inu  a  mau. 


Puai  ka  wai, 
Olino  e 
Kolo  malie 
Mai  uka  mai 
Ma  na  awawa 
Kahe  maikai. 
Wai  ka  pookela 
Inu  a  mau. 


L. 


SPARKLING  WATER. 

Bugle  Notes.  22. 

1.  Wai  hulali,  wai  maikai  la, 

He  makana  makamae  : 

Holo,  Iele  ma  na  awawa, 

Kahe  ma  na  kahawai. 

Ma  na  kula  uliuli 
Lilo  ae  i  muliwai, 

Nui  no  ka  pomaikai 
No  ka  wai  hulali  nei. 

Cho. — Kani,  oli 

Wai  hulali,  ka  pookela 
Ka  makana  makamae. 

2.  Lele  oli,  holoholo, 

Holo  no  i  o  ia  nei. 

Ovve,  kani  mai  ua  wai  la, 

Oli  no  ka  aina  a  pau, 

Olioli  ao  makou  la, 

Ina  hiki  ke  hoopau 
Ina  ino  o  ka  Rama 
Me  ka  wai  hulali  nei. 

Cho. — Kani,  oli 

Wai  hulali  ka  pookela, 

Ka  makana  makamae.  L, 


WORK  AND  PRAY. 

Bugle  Notes  p.  88. 


t.  Ke  wehe#  mai  ke  alaula 
:Hana  e  !: 

A  kau  mai  ka  la  olino 
Hana  mau, 

Pule  pn. 

Hoea  mai  ke  kokua  hou, 
He  kokua  io  no' 

*  A  mamuli  ano  hou 
Ka  honua  nei. 

Cho. — E  hana  mau,  pule  mau, 

Oi  kau  ka  la. 

Holo  mama,  Na  hora  nei. 

Hana  mau,  pule  mau 
Oi  kau  ka  la. 

E  hana  no  a  mau. 

2:  Kokua  mai  na  haiolelo. 
:Hana  e.: 

Me  na  hoahanau,  na  kumu. 
Hana  e,  pule  pu. 

Kokua  mai  na  luna  pai, 

A  hoolaha  nui  ae, 

A  mamuli  ano  hou, 

Keia  ao  maikai. 

Cho. — E  hana  mau,  pule  mau,  & c.  L. 


ALA’E  E  ALA’E. 

Clear  Notes  13. 


1.  He  uwe  ma  ka  aina, 

Ala’e,  e  ala’e, 

Ka  uwe  o  ka  ona, 
Hoolohe  ano. 

Ke  uwe  la  na  keiki ; 

Aloha  lakou. 

He  uwe,  he  luuluu 
No  na  ona  oonei. 

Cho. — Hamau  !  hamau  ! 

He  leo  uwe. 

Ala’e.  Ala’e, 
Lanakila  e  ! 

He  uwe  ma  ka  aina, 
Ala’e,  e  ala’e, 

Ka  uwe  o  ka  ona, 
Hoolohe  ano. 

2.  Ala  e  no  kakou  la, 

Hoouka  ano. 

E  kue  i  ka  enemi, 
Hoopio  e, 
Hoopakele  i  na  pio 
O  make  lakou, 

I  ka  enemi  ino 
Ka  waiona  no. 


L. 


*' 

35 


8—6 

Clear  Notes,  43. 

1.  He  aina  nani  ko  lakou, 

He  aina  lailai  e  : 

Ua  komo  nae  ka  enemi, 

Ka  ona,  e  make  ai. 

2.  Ke  holo  kiki  io  ia  nei, 

Nawai  la  e  hoopaa  ? 

O  Ulo  ae  kakou  a  pau, 

I  kona  lima  e. 

3.  Na  ke  Akua  wale  no 

Ka  mana  e  hoopaa, 

A  hoopakele  ia  kakou, 

A  hoka  ko  ka  po. 

4.  O  mai  kou  lima  a  hoomaloo, 

Na  wai  e  kahe  nei, 

Hoopio  i  ka  punawai, 

O  kahe  hou  maanei. 

5.  Kipaku  i  ka  ona  e, 

Na  ukali  hoi  a  pau, 

Mai  ae  e  komo  hou  maanei 
E  luku  ia  makou.  L. 


NEE  I  KE  KAUA. 

Our  Glad  Hosanna. 


i.  Nee  i  ke  kaua,  kaua  pono  mai  ; 
Ku  wiwo  ole,  paio  a  maikai. 
Kii  i  na  pio,  i  ka  poe  lalau, 

Paio  e,  paio  e,  a  lanakila  mau. 

Cho. — Koa,  koa  e,  koa  a  mau. 

Lana  e,  pule  e,  paio  pono  no. 
Paio  kekahi,  paipai  pu  a  mau. 
Paio  e,  paio  e,  a  lanakila  no. 

2.  Nee  i  ke  kaua,  lalelale  no. 

Hooko  pono,  i  auhee  ka  po. 

Kau  i  ka  bana,  bana  welo  mau, 

Paio  e,  paio  e,  a  lanakila  mau. 

Cho. — Koa,  koa  e,  koa  a  mau  ?  &c. 

3.  Nee  i  ke  kaua,  kaua  aha  nei  ? 

Kaua  hailuku  i  na  enemi. 

I  na  mea  ona,  na  onou  a  pau, 

Paio  e,  paio  e,  a  lanakila  no. 

Cho. — Koa,  koa  e,  koa  a  mau  ?  &c. 

4.  Nee  i  ke  kaua,  no  Hawaii  nei, 

Puni  1  na  ino,  na  laikini  e, 

Mea  kuai  ahi,  ahi  o  ka  po. 

Paio  e,  paio  e,  a  lanakila  no. 

Cho. — Koa,  koa  e,  koa  a  mau  ?  &c. 

5.  Nee  i  ke  kaua,  mai  hooki  e 

A  pio  ae  la  o  ua  ahi  nei. 

Nahesa  nahu,  kii  a  hoopaa  hou, 

Paio  e,  paio  e,  a  lanakila  no. 

Cho. — Koa,  koa  e,  koa  a  mau  ?  &c.  L. 


KA  LUAKINI  O  KE  AKUA. 

Temperance  Son^s,  No.  54. 

1.  He  luakini  hoano  anei, 

Na  kino  o  kakou  ? 

He  wahi  #nei  e  noho  ai, 

No  ke  Akua  mau  ? 

Na  ke  Akna  mana  e, 

I  hana  ia  kakou, 

I  luakini  nani  e, 

I  wahi  e  noho  ai. 

2.  Pehea  kakou  e  malama’i 

I  keia  hale  nei  ? 

Kaawale  i  na  ino  e, 

I  maemae  a  maikai, 

I  launa  mai,  hoopomaikai, 

Ka  Haku  ia  kakou. 

O  kuu  manao  ka  Haku  e 
A  launa  ole  mai. 

3.  Kipaku  i  na  hewa  a  pau, 

Mai  ae  e  komo  hou. 

Hoolilo  no  ke  Akua  rnau 
Ke  kino,  ka  naau 
I  launa  mai  ka  nani  Ou, 

Ke  Akua  ola  mau. 

I  makaukau  e  hui  ma  o 

Me  lesu  ma  ke  ao.  L. 


WATER  FOR  ME. 

Mocking  Bird,  aoao  1 33 


1.  Aha  na  manu  e, 

Manu  0-0  ? 

||:  Hai  olioli  mai, 

Wai  anu  no’u.:|j 

Cho. — Wai,  i  wai  anu,  wai  kahe  olino, 

Wai  anu  no’u. 

Wai  anu  no’u. 

Wai,  i  wai  anu,  wai  kahe  olino, 
Wai,  i  wai  anu,  i  wai  anu  no’u. 

2.  Aha  na  pua  lai, 

Pua  maikai  e  ? 

||:  A  he  aala  mai, 

A  nani  e.:|| 

Cho. — Wai,  i  wai  anu, 'wai  kahe  olino,  &c. 

4 

3-  Aha  na  lau  laau, 

Lau  uli  nei  ? 

||:  Ho  mai  i  ua  no’u, 

O  make  e.:|| 

Cho. — Wai,  i  wai  anu,  vvai  kahe  olino,  &c. 

4)  Aha  na  pokii  nei, 

Pokii  maikai  ? 

Ho  mai  i  wai  maemae, 

||:  Mai  uka  mai. :|| 

Cho. — Wai,  i  wai  anu,  wai  kahe  olino,  &c.  L. 


AUHEA  KUU  KEIKI  I  KEIA  PO. 

G.  H.  279. 


1.  Auhea  kuu  keiki  i  keia  po, 

Kuu  keiki  auwana  e, 

Kuu  hiwa  e,  a  kuu  lama, 

A  noha  kuu  pule  nei? 

Cho. — Auhea  kuu  keiki  e, 

Kuu  keiki  auwana  e? 

£7  kuu  naau  no  ke  keiki  a’u, 
Auhea  kuu  keiki  e? 

2.  Mamua  he  keiki  makamae  nei, 

Kukuli  a  pulc  e, 

He  maka  lailai  a  naau  maikai; 
Aloha  kuu  makamae. 

Cha — Auhea  kuu  keiki  e,  &c. 

3.  Ina  e  ike  hou  ae  au 

Ua  keiki  aloha  nei, 

A  lohe  i  kona  leo  pu, 

Me  e  kuu  hauli  e. 

Cho. — Auhea  kuu  keiki  e,  &c. 

4.  E  kii  ia  keiki  auwana’e, 

E  huli  i  o  a  ia  nei. 

E  kii  a  e  hoihoi  mai, 

Mau,  mau  kuu  aloha. 

Cho. — Auhea  kuu  keiki  e,  &c.  L. 

MAI  KA  POULI  A  I  KE  AO. 

8-7 

1.  Ma  ka  pouli  a  loihi, 

Ma  ka  ona  a  loaa  no, 

Me  ke  kali  no  ka  lama, 

I  hee  ae  ko  makou  po. 

Hele  no  makou  a  nele, 

Hemahema,  hewa  e; 

Lilo  i  ka  inu  rama; 

Pau  ko  makou  nei  waiwai. 

2.  Ku  na  hoa  a  haalde, 

Waiho  wale  ia  makou, 

Koe  nae  ka  Hoa  lesu, 

Oia  hoi  ka  Hoa  paa  mau. 

Aia  hoi  ia  Hoa  aloha, 

Ku  no  Ia  a  kena  no, 

Hele  mai,  e  pau  na  hewa, 

A  mai  hana  hewa  hou.  L. 


TEMPERANCE  BAND. 

1.  Aloha  e  ka  Bana  paa, 

Ke  koho  nei  no  au 
E  lilo  no  i  kumu  A, 

I  kumu  A  a  mau. 

2.  E  30  no  oe  a  paa  ka  A, 

A  pii  ka  naauao. 

E  lilo  au  i  luna  pa, 

I  luna  pa  a  mau. 


/ 

3.  Hoaa  nui  ma  kou  pa; 

E  ao  nae  o  ialau, 

E  lilo  au  i  kamana, 

I  kamana  a  raau. 

4.  Maikai  ka  hana  kamana, 

Koele  oe  a  mau; 

E  ao  no  nae  o  hawawa, 

He  kui  hao  no  au. 

5.  E  kui,  kui,  kui  hao; 

He  hana  lepo  kau, 

Lele  ke  ahi,  pa  ke  pa’u 
He  mea  kuai  au. 

6.  E  kuai  oe  a  waiwai; 

E  ao  nae  o  poho 
No  kou  alunu  a  rnakee, 
He  loi©  no  nae  au. 

7.  He  oihana  maikai  kau 

Ke  hana  pololei, 

Ka’u  hana  nae  he  mahiko, 
I  nui  kuu  waiwai. 

8.  He  mea  poho  ka  mahiko; 

Pau  i  ke  ahi  e: 

He  kauka  au,  a  lapaau, 

I  pau  ka  mai  pake. 

9.  He  mea  ole  kau  laau; 

Me  e  kou  naaupo; 

He  oihana  koa  kau, 

He  lole  koa  ko’u. 

10.  Haaheo  oe  a  haakei, 

I  luna  paipai  au. 

No  keia  Bana  Inu  wai, 

I  kupaa  ia  a  mau. 


Hui. — Bana  paa,  Bana  paa. 

Bana  paa  a  mau; 

Bana  laa,  a  Bana  paa, 

Paa  a  mau.  H. 


E  MAKE  KA  LUNA  KAMA. 
73- 

1.  Ala,  ala,  e  na  koa, 

Mai  ka  biamoe  mai; 

Hui  me  na  kini  kaua. 

I  ka  Luna  Karna  nei; 

Luna  ino!  lima  hao  la! 

Hoopaa  me  ke  kaula  hao! 
Lele  i  moku  kona  kaula; 

Lalau  a  hoopio  mau. 

2.  Kinikini  n®  na  hiwa 

I  haule  iaiB  nei; 

A  ke  kii  la,  a  paa  ino 
I  na  hort  aloha  el 
Baila  ko  oukou  inaina, 

Na  wahine  uwe  nei. 

Me  na  keiki  ilihune, 
Hoomainoino  e! 

3.  Ala,  ala  na  makua, 

Ala,  ala  kamalii, 

Ala,  ala  na  kupuna, 

Ala,  na  moopuna  e; 

Ala  e  na  makamaka, 

Na  mea  nui,  na  pokii, 

Kau  i  ka  Luna  Rama, 

Hahau  mau  a  haule  e. 

4.  Hiki  ea  ke  kanalua, 

A  hookuli  kakou  nei? 

4* 

Lokoino!  ke  lolohi, 

Aloha  ole!  make  e! 

Loaa  no  ka  lanakila 
Me  ka  lei  olino  e, 

Ke  lelele  a  pepehu 

I  ka  Luna  Rama  nei.  L. 


THE  TEMPERANCE  TRUMPET  SOUNDING. 

G.  II.  266, 


1.  Ke  kani  nei  ka  pu  la, 

Pu  Iubile  no  nei, 
Ka  leo  o  lesu  la; 
Hamau  a  lohe  e! 

Cho. — E  hoi,  e  na  pio, 

E  hoi  koke  e. 

Ke  kani  nei  ka  pu  la, 
Pu  Iubile  no  nei. 
Ka  leo  o  lesu  la, 

E  hoi  na  pio  e. 

2.  Ua  nana  no  a  lnhi 

No  ke  Tii  o  ka  po. 
Paa  i  ka  hale  pouli, 

A  ane  make  no. 

3.  lesu  ka  Haku  ola, 

Ke  kani  nei  ka  pu, 
Ka  Iubile  a  lesu, 

A  Nana  e  hookuu. 

4.  O  moku  ae  na  kaula, 

E  hemo  na  kupee. 
Hoolei  i  na  auamo, 
Hookani  Iubile. 

COME  ERIENDS. 

Clear  Notes.  56. 

1.  Na  hoa  e  !  e  hui  mai, 

E  mele  oli  e  ! 

Imua,  e  lanakila  no, 

Mai  kanalua  hou. 

Cho. —He  Bana  wivvo  ole  nei, 

He  Bana  Inu  wai 
Hoohiki  no,  mai  inu  hou, 

E  lanakila  raau. 

2.  Poino  no  ke  kino  o’u 

A  me  ka  uhane  pu, 

Ke  pa  ke  ahi  wela  nei  . 

Kiaha  make  e. 

Cho. — He  Bana  wiwo  ole  nei,  &c. 

3.  O  ke  kiaha  make  nei 

Aole  e  hoopa  hou, 

Aole  lo a  haawi  ae 
Na  hoa  e  inu  ai. 

Cho. — He  Bana  wivvo  ole  nei,  &c. 


UNIVERSAL  FOE. 

Cleav  Notes.  31. 


1.  Na  koa  o  lesu 

E  paa  ka  pahi  e, 

E  ala,  kaua,  hooauhee 
Ka  enemi  oonei. 

2.  Ka  elele  o  ka  po, 

Na  mea  e  ona’i, 
Komo  na  *?pio  o  kakou 
Ma  kahi  e  make  ai. 

3-  Na  ’lii  na  haku  e, 

Pakele  ole  no. 

Poino  no  na  hoahanau, 

A  me  na  kahu  pu.  L. 


GRAND  OLD  DANIËL. 

Temperance  Songs  No.  64. 

1.  Paapu  no  i  na  pahele 

Ma  ke  ala  e  hele  nei. 

Kiai  no  o  komo  iloko, 

Manaoio,  pule  e’ 

Cho. — Kupaa  mau  me  Daniela, 

Kau  ka  lama  io  io, 

E  hooiaio  ana, 

Ke  Akua  me  kakou. 

2.  Nui  na  hoowalewale  ; 

Eia  ke  kiaha  e. 

Ina  oe,  mai  hoopale, 

E  kuu  hoa’loha  nei. 

Cho. — Kupaa  mau  me  Daniela,  &c. 

3.  Eia  hoi  ka  baka  puhi, 

Puhi  pu,  kuu  hoa  nei. 

Nau  a  puhi  pu  no  kaua ; 

Puhi  a  nau  na  haole  e. 

Cho. — Kupaa  mau  me  Daniela,  &c. 

4.  Hele  kaua  i  ka  hula 

Hula  kui,  hula  e, 

Hula  haole,  hula  maoli, 

Kei  ka  lealea  e* 

Cho. — Kupaa  mau  me  Daniela,  &c. 

5.  Eia  no  ka  pua  pepa, 

Mea  lea,  me#  waiwai. 

Hui  pu  na  hoapaani. 

Nawar*  hoahewa  mai? 

Cho.  Kupau  mau  me  Daniela,  &c. 

6.  Mau,  e  mau  ka  pale  ana’ 
Pule,  pule  no  a  mau. 

‘Mau  no  ka  boole  ana 
I  na  me#  onou  a  pau. 

Cho. — Kupaa  mau  me  Daniela,  &c. 


UA  HOOKANAKA  HOU. 
6—8 


1.  Aole  lo a  e  lawe  hou 

Ka  mea  e  ona  ai, 
A^hele  huli  i  o  i  o, 

Ua  .pau  ka  aina  e. 

Paa  ka  hoohiki  e  hoopau, 
E  kii  a  hoolei  no 
Ke  ahi  rama  wela  mau 
Aole  inu  hou. 

2.  Aole  e  olelo  hou 

Na  hoa  o  makou, 

He  poe  pupule  a  lalau  ! 

Nana  !  Üa  ona  hou. 

Ua  hoolei  i  ka  enemi, 

Ke  ahie  make  ai. 

Ua  lawe,  a  wawahi  e. 

Na  tfmole  rama  nei. 

3*  Aole  e  uwe  hou  ae 

Na  keiki  makamae, 

I  ai,  i  lole  no  makou, 

Na  mea  e  pono  ai, 

Me  na  wahine  o  makou, 
Aole  kii  hou  ae 
I  mea  lalau  a  hali  no. 

I  kahi  home  e, 

4.  Na  hoa  inu  rama  e, 

Hoohiki  me  makou, 

Kiola  i  ka  make  nei, 

Aole  hoopa  hou. 

E  kuu  ae  a  hoopololei  : 

Mai  hele  hookulou. 

E  hui  mai  a  inu  wai, 

A  hookanaka  hou.  L. 


A  ROSY  CROWN. 

Golden  Wreath. 


1.  He  lei  maikai,  he  rosé  no ) 

Ua  kui  ia  a  ala. 

E  kau  maluna  o  na  poo 
O  na  hoole  rama. 

Cho. — Kii,  e  kii  na  hivva,  na  hivva  e, 

I  ka  lei,  lei  rosé,  lei  rosé  nei. 

2.  Owai  ke  koa  e  ae  nei 

E  kue  i  ka  ona  ? 

E  oki  i  mau  rosé  lai 
E  hana  i  lei  nona. 

Cho. — Kii,  e  kii  na  hiwa,  na  hiwa  e,  &c.~ 

3.  Makou  a  pau,  ke  ae  nei  no, 

E  kinai  i  ka  rama. 

No  loko  ia  o  ka  po, 

He  koa  no  Satana. 

Cho. — Kii,  e  kii  na  hivva,  na  hivva  e,  Szc. 

4.  Makou  ka  Aha  Inu  wai 

He  ino  loa  ka  rama. 

He  ahi  wela  e  make  ai, 

A  mau  ka  aa  ana. 

Cho. — Kii,  e  kii  na  hiwa,  na  hiwa  e,  &c.  L. 

HANA  NO  KE  KINAI  RAMA. 

Temperance  Songs,  No.  32. 

1.  Aia  hoi!  Wa  ohi  keia. 

Hele  e  ohi  i  o  i  a  nei. 

Ma  na  mauna,  ma  na  kula; 

Ohi  me  ka  awiwi. 

Cho. — Ohi  i  ka  poe  ui, 

Poe  inu  rama  no. 

Ohi  no  a  paipai  aku 
/ole  lakou  e  inu  hou. 

2.  Mai  makau  a  hohe  aku 

No  na  kini  i  kue  mau. 

E  hoonui  i  ka  ikaika 
Paipai  i  ka  poe  lalau. 

3.  Mai  ku  wale,  mai  pauaho. 

Ala,  paio,  paio  mau, 

Nui,  nui  no  ka  hana, 

Ala  a  hana  pu  kakou. 

4.  Lana,  lana,  e  hoe  lana. 

Nana  i  ka  Haku  e. 

Paio  no  a  lanakila. 

I  loaa  ka  lei  alii. 


MAI  HOOPA. 

1.  Iawai  la  ka  uwe 

A  poino  ka  waiwai? 
Iawai  ka  nele  mau, 
Me  ka  weluwelu  no? 

I  ka  inu  rama  e; 

Inu  no  a  inu  hou 
Inu  no  a  ona  mau 
Ona,  a  ike  ole  no. 

2.  Iawai  ka  namu  la 
Hio  wale,  hikaka; 


\ 


+8 


Kui,  eha,  hina  no, 
Haukae  wale,  hoopaapaa? 
I  ka  mea  inu  e 
I  ka  rama  hoolalau. 

Inu  no  a  ona  mau, 


Ona  i  na  la  a  pau. 

3.  Maka  ula,  no  vvai  la, 

A  makole  ino  e? 
Hilahila  ole  no, 

I  ka  maka  pehu  e. 

Na  ka  mea  inu  e, 

Inu  i  ka  ^kolehao, 

I  ka  waiona,  bia  pu, 

Na  mea  ona  hoi  a  pau. 

4.  E  ka  ho a,  hoolohe  mai, 
I  loaa  ka  pomaikai. 

Mai  nana,  mai  hoopa  e 
I  ka  opu  rama  nei; 

Moo  niho  avva  la, 
Malkai  hoi  ke  nana 
Ino  nae  ke  hoopaa 
Nahu  mai  a  make  e. 


KA  PAIO  MAIKAI. 

Temperance  Song  No.  36. 

1.  E  ka  hoa  ku  mamao  la, 

Hele  mai  e  kokua  pu, 

Ke  nee  mai  ke  kaua  ikaika, 

Komo  pu,  a  paio  no, 

Owai  hoi  ua  enemi  la, 

Weliweli  ke  nana? 

O  ka  rama,  pota,  bia, 

Kinikini  no  lakou. 

Mai  makau  la,  e  kuu  hoa, 

E  kaua  wiwo  ole  no, 


2. 

I  auhee  ua  eneini  la, 

I  auhee  a  haule  no, 

Ala,  hana,  e  ka  hoa, 

No  ka  pono  e  hana  mau, 

Na  ke  ^kua  e  hooikaika, 

Na  puali  o  kakou.  I 


AU  WE  KA  POE  ONO  I  KA  WAINA. 

Temperance  Songs  No.  5 

1.  Auwe  ca,  ka  poe  imi 
I  ka  rama  e  inu  ai; 

Lealea  i  ka  inu 

Ma  ka  po,  a  ao  hou  ae, 

Auwe  ea,  ka  poe  haalde 
I  ke  Akua  mana  mau 
Nana  ole  i  Kana  olelo, 

I  ka  Lama  o  kakou. 

2.  Auwe  ea,  ka  poe  Zkaika, 

E  paa  nei  ka  rama  e — , 

Ahi  wela,  hoopau  ana 

I  ka  noonoo  pololei. 

Mai  haalde  i  ke  Akua 
A  kapae  i  na  kanawai, 

O  hoouhi  mai  ka  pouli, 

Pau  ka  nani  o  oukou. 

3.  Auwe  ea,  ka  poe  hahai  la, 

I  na  ino  o  ke  ao: 

Hoopailua  i  ka  pono, 

Me  ke  ala  e  ola’i. 

Ka  Makua,  e  hcopakele 
Mai  ka  inoino  e  kau  nei, 

Hooauhee  i  ka  pouli, 

A  inea  ka  nani  ou. 


5 


5° 


“PRESS  TOWARD  THE  MARK.” 

Temperance  Evangel,  aoao  31. 


1.  Hookani  ae  mai  lesa  mai, 

Ko  lakou  alakai, 

Ala’e  e  na  haipule  e. 

“  Holo  imua  no  ka  lei?” 

Hui.  —  Holo  imua  no  ka  lei - 

Baso. — Ho - lo  imua  no  ka  lei, 

Holo  imua  no  ka  lei  — - 

Baso.  —  Ho - lo  imua,  no  ka  lei, 

Holo  aku  kakou  a  hea  ia  mai, 

Pii  mai  e  ke  “  kauwa  maikai.” 

2.  Nana  e  kokua  ia  kakou, 

A  pau  ka  hei’nei  nei; 

Hoolohe  i  ka  leo  e, 

“  Folo  imua  no  ka  lei!” 

3.  Hele  imua,  a  paio  mau, 

I  ’hu  na  enemi; 

He  A kua  ke  kokua  mau, 

‘‘  Holo  imua  no  ka  lei!” 

4.  Hapai  /  ke  kea,  a  naue  ae. 

I  kela  aina  lai; 

E  kau  na  maka  ia  lesu, 

“  Holo  imua  no  ka  lei!”  Hualalai. 


‘FATHER  S1GN  THE  PLEDGE  TC)  NIGHT 

Temperance  Evangel,  aoao  10. 

i.  Papa  e,  e  ae  mai  oe, 

E  hoohiki  Zkeia  po 
Ina  oe  e  ae  papa, 

Olioli  loa  wau  ! 

Hele  i  ka  halavvai 
>jani  wale  ka  maikai ! 

E  kakau  inoa  Papa, 

A  kau  ka  lipine  c. 

Hui. — Papa  e,  e  ae  mai  oe 
E  hoohiki  i  keia  po  ; 

Ina  oe  e  ae  Papa 
Olioli  loa  wan. 

2.  Papa  e,  e  hoomanao, 

I  ka  hune  o  Mama  ; 

Hele  a  hoohiki  e, 

Ole  inu,  ona  hou 
Ua  hoohiki  kahi  poe 
Nui  koe  no  keia  po  ; 

Oe  kekahi  e  Papa 

Ae  mai  la  ia’u  ano  no. 

Hui. — Papa  e  e  ae  mai  oe  &c. 

3.  Papa  e,  e  ae  mai  oe  : 

Mai  panee  a  apopo  ; 

Tna  oe  e  ae  e  Papa, 

Patfto  kakou  mau  luuluu  ; 

Hele  i  ka  halawai  ; 

Nani  wale  ka  maikai  ; 

E  kakaumoa  Papa. 

A  kau  ka  lipine  e. 

Hui.  Papa  e,  e  ae  mai  oe  &c.  Huai.ai.ai. 


‘THE  GREAT 


TEM PERANCE  ARMY.” 

.  Aoao  6. 


i.  Ke  naue  la  na  koa  lnuvvai 

Me  he  muliwai  nui  ke  kahe  mama  ; 
Me  ka  hae  iluna’e,  e  we  wel  o  mau 
Ke  naue  imua  a  pnni  ke  ao. 

Hui. — Mele  e,  inele  e,  a  hooho  ae 
Eiae  la  ka  puali  koa  Inuwai ; 

Ke  naue  imua,  a  kuu  na  pio  nei 
Mai  ka  mana  kaumaha  o  Waiona  e. 

2.  Ke  ku  makaukau  la,  na  koa  Inuwai 
E  kinai  i  na  hale  kuai  rama  nei ; 

E  kaua,  a  pio  na  enemi  nei ; 

A  e  kaili  i  ko  Waiona  noho-alii. 

Hui. — Mele  e,  mele  e,  a  hooho  ae  &c. 

3.  A  pau  ae  ke  kaua,  a  hui  na  koa 
Mai  na  aina  a  pau,  a  puni  ke  ao, 

E  hooho  ia’e  la,  ua  lanakila  e  ! 

Pau  ko  Waiona  mana  a  mau  loa  e 

Hui. — Mele  e,  mele  e,  a  hooho  ae  &c. 

Hualalai 


HE  MELE  PUALI  INUWAI. 

1.  He  mala  ma  Edena 

He  kahavvai  maetnae 
Noloko  mai  olaila 
Ka  mea  inu  e. 

Aole  lo<7  he  waina, 

A  rama  hoolalau, 

Ka  wai  ka  mea  inu 
A  oia  wale  no. 

2.  Ilaila  no  i  noho 
Adamu  a  Ewa  lai, 

A  mele  no  ka  ono, 

Ka  ono  o  ka  wai. 

Mahalo  i  na  pua, 

Na  manu  i  00, 

A  inu  i  ka  wai  maemae 
A  oia  wale  no. 

Aia  ma  Arabia 
He  wahi  panoa  e, 

V 


Ko  Mose  ma  ohana, 

A  uwana  a  makewai, 

I  Iahau  i  ka  poliaku, 

A  kalie  mai  ka  wai  ; 

Kii  ae  lakou  a  inu 
A  naue  oli  ae. 

4.  Ina  ua  puhi  Mose 

I  rama  no  lakou, 

Ehia  la  tausani 
I  liiki  ae  i  o, 

1  Kanaana  uli, 

Ka  aina  maikai  e, 

A  noho  no  a  mahi, 

A  lilo  i  waiwai. 

5.  Ma  kela  aina  nani, 

He  mulivvai  lai  man, 

E  kahe  maemae  ana, 

Uli  na  niea  a  pan. 

Malalila  no  e  inu 

Ko  luna  poe  maemae. 

Ia  wai  huali  mau  la 
A  pan  ka  makewai. 

6.  A  ina  ma  Edena, 

A  ma  ka  lani  pu, 

Ka  wai  ka  rnea  inu, 

A  oia  wale  no, 

E  pono  e  hoohalike 
E  pau  ka  waina  e, 

Ka  rama  me  ke  gini, 

Ka  wai  ka  mea  maikai.  L. 


1  .EI  ROSÉ. 

Lei  Alii,  93. 


1.  Manao  nui  e  i  na  ui  ootiei 
E  ulana  i  lei  no  lakou. 

r* 

Mai  hooku/  me  ia  lei  i  na  lau  awa  e, 

I  lei  rosé  maikai  wale  no. 

Cho. — :Lei  rosé,  lei  rosé, 

Lei  rosé  maikai  wale  no.: 

2.  E  kii  e  hoolei  i  na  vvai  e  ona’i, 

Ka  kini  opio  oonei; 

O  ka  wai  maoli  no  e  hanai  ia  lakou, 

I  mau  huawai  hau  no  ka  lei. 

Cho. — :Lei  rosé,  lei  rosé,  &c. 

3.  Mai  kii  a  kapae  i  na  pokii  maikai, 

Mai  ke  ala  e  malu  mai  ai; 

Kii  a  ao  i  paa  ae  ko  ke  Akun  kana  wai, 
I  ke  apo  no  ia  no  ka  lei. 

Cho. — :Lei  rosé,  lei  rosé,  &c. 

4.  E  hoopuai  mai  no  na  ui  oonei, 

Na  punawai  hoomaemae  e; 

A  e  hoolako  ae  i  na  home  maikai, 

O  ke  gula  no  ia  no  ka  lei. 

Cho. — :Lei  rosé,  lei  rosé,  &c. 

5.  Na  oli  maikai  koonei  kamalii, 

E  ulana  i  lei  no  lakou; 

A  i  paa,  lawe  no,  a  hoolei  ia  lakou 
I  lei  rosé  maikai  wale  no. 

Cho. — :Lei  rosé,  lei  rosé,  &c. 


KA  MAKAHIKI  1886. 

1.  ^loha  oe  ka  malihini, 

E  ka  makahiki  hou. 
Hraha  kau  e  kai  mai  ana? 

Na  mert  oli,  na  mea  irt 
La  maikai  kou  hapanuia, 
La  no  \a  e  oli  ai. 

Pela  hoi  ka  hebedoma, 
Hebedoma  pule  nei. 
Hoomanao  a  pule  nui 
I  loaa  na  pomaikai. 

2.  Then  comes  e  ka  la  balota, 

La  balota  nowai  la? 

No  na  lunamakaainana. 

Paio  aha  ke  nana? 

No  ka  aoao  kuokoa? 

No  ka  aoao  aha  la.' 

Pule,  pule,  na  haipule, 

Na  ke  Akua  e  hooko 
I  ka  aoao  hemolele 
Aoao  o  Havvaii  hou. 

3.  A  wehetf  ka  Ahaolelo 

E  ka  Moi  o  kakou. 

A  ku  ae  ka  lunapule, 

Pule  pono,  mai  makau 
Hai  ka  Moi  i  na  hana 
A  ka  Aha  e  hana'i 
Imi  like  e  na  luna 
I  na  kanawai  maikai, 

I  pau  ae  na  mea  ino. 

Me  na  hana  naaupo, 

Na  laikini  kuai  rama, 

Me  na  hale  rama  pu, 

I  pomaikai  ae  Hawaïi, 
Kuikahi  a  malu  mau. 

4.  Ma  ia  vva  ka  hui  ana 

O  na  kahu  a  lala  mau 
O  ka  Aha  Euanelio, 

Imi  e  i  makau kau. 

Ma  ia  wa  ka  hoolaa  ana 
I  ka  luakini  e, 

Luaklni  Kaumakapili, 

Ke  Pookela  kamahao 

O  na  luakini  Hawaii 
Mai  Hawaii  a  Niihau. 

.  E  hoopiha  nui  ia, 

E  ka  makahiki  hou, 

I  na  hana  no  na  kino, 

I  na  hana  no  lesu, 

No  na  aha  kinai  rama, 

No  na  Kula  Sabati, 

No  na  aha  opiopio, 

No  na  ekalesia  e, 

I  hoonui  ia  na  huli. 

Na  kok ii a  aloha  e, 

No  koonei  Pae  Aina  hune 
A  no  ko  na  aina  e. 

Na  ke  Akua  e  kokua, 

A  hoolanakila  mai. 


HE  MELE  KAUA. 


1.  E  ala  no  ke  kaua 
Ke  hea  nei  ke  ’lii, 

E  welo  mau  ka  hae  la. 
Mai  ae  e  lilo  e. 

He  enemi  ikaika 
E  ala  kue  nei, 

Aka,  na  ke  ’Lii  mana, 
E  lanakila  e. 

2.  Lokahi  na  makua, 

E  hui,  e  paio  pu; 

O  lilo  na  kamaiki 
I  ko  ka  enemi. 

Ka  enemi,  ka  rama: 
Na  mea  e  ona  ae, 

O  make  na  uhane, 

Na  mea  makamae. 


Hawaii. 


Morning  Light. 

3  E  kaua  me  ka  /kaika, 
E  ko  Hawaii  nei. 

E  kaua  e  lanakila 
Na  moku  laelae  e. 

E  kaua  no  na  home, 
Na  mea  aloha  e, 

E  kokua  no  Iesu, 

Ke  ’Lii  e  malu  ae. 


OLE  HULT  A  AUHEE. 


Temperance  Sor 


1.  Ole  huli,  kaua  man, 
Ala,  ala  a  paikau 
Aio  i  ka  enemi, 

Ole  huli  a  auhee. 

Cho.- — Ole  huli  a  auhee, 
Kaua  no  a  make  e, 
Rama  no  ka  enemi, 
Kaua  a  pepehi  e. 

2.  Ole  huli,  mai  makau, 
lesu  ke  kokua  man; 
Kaua  i  ka  enemi, 

Ole  'hul i  a  auhee. 

Cho. — Ole  huli  a  auhee,  &r. 

3.  Ole  huli,  naue  e; 
Lanakila,  kau  ka  lei 
Oho,  e  hooho  e, 

Ole  huli  a  auhee. 

Cho.-- Ole  huli  a  auhee,  &c. 


L. 


igs,  No.  16. 

LANAKILA  AUANEI. 


Temperance  Songs,  No. 


1.  Ea  hoi.  he  hana  nei. 

He  hana  maikai  nae. 

Hui  kela  a  me  keia 
A  olu  like  e. 

Cho — :||  Alu  like,  hana  lik  e,  lanakila  auanei, 
:||Auanei,  auanei, 

Lanakila  auanei  ||: 

2.  Puni  kakou  i  na  ino, 

Na  inu  ona  nei, 

Hikaka  ka  poe  ona, 

Paapu  na  ale  e. 

Oho. — :|| Alu  like,  Szc. 

'  3.  Aia  koi,  he  nwe  ana. 

He  uwe  hune  nei, 

Nele  i  ka  lole  ole, 

A  me  ka  home  e. 

Cho. — :j! Al u  like,  &c. 

4.  Haunaele  na  ohana, 

Kue  na  lala  e, 

Kuikui  na  makua, 

Uwe  na  kamalii. 

Cho. — :j|Alu  like,  N<\ 

5.  No  hea  mai  na  hana  ino? 

Ka  Rama;  nona  mai, 

Alu  na  puali  koa, 

A  luku  ia  Alii. 

— :]) Alu  like,  Nc. 


Cho. 

HE  MELE  PUALI  INUWAL 

7S’ 


1.  Ea  hauoli  maikai  nci 

No  ka  Bana  Inuwai. 
Hookahi  ano  hou, 

La  hoike  no  kakou. 
Hele  mele,  oli  mai, 

Ka  Puali  Inu  wai. 

2.  O  kakou  ka  poe  kupaa, 

Ao\e  hele  hikaka  ; 

A ole  launa  me  kakou, 

Na  me</  ona  no  a  pan  ; 
Paka  puhi,  baka  nau, 

Me  ka  opiuma  pu. 

3.  A\oha  ino  no  lakou, 

N#  inu  rama  naaupo  ; 
Inu  ona  hakaka, 

Kunewanewa,  hikaka, 
Kui  aku,  kui  mai ; 

Lilo  hewa  ka  wai  wai. 

4.  Wai  welawela,  ahi  mau, 

.  Wai  mimilo,  lua  pa’u  : 
Weliweli  a  maka’u  ! 

Hoopakele  ia  makou  : 
Puuhonua  maikai  e. 

Ka  Puali  Inu  wai. 

5:  Omole  rama  ino  mau, 

Na  makua  kamalii. 

Kii,  wawahi,  a  hoolei. 
Lanakila,  pomaikai. 

Ka  puali  Inu  wai. 

SIGN  THE  PLEDGE. 

H.  A.  N.  31 


1.  Kakau  e,  kakau  e, 

E  na  hoa  aloha  e. 

Waiho  ae,  waiho  ae, 

I  ka  ra  ma  nei. 

Inu  i  ka  wai  maikai 
No  ka  lani  lilo  mai, 

Inu  ae,  inu  ae, 

I  ka  wai  maikai. 

2.  Nowai  e,  nowai  e, 

Na  kuumaha  me  ka  uwe  ? 
E  hai  mai.  e  hai  mai, 

E  na  hoa  e. 

No  na  kini  inu  e 
I  na  wai  e  ona  ai. 

Mai  hoopa,  mai  hoopa, 

I  ka  rama  e. 

3.  Hele  mai,  hele  mai, 

Na  makua,  kamalii ; 

Wiki  ae,  wiki  ae, 

Paa  na  moa  e. 

Ku  ae  a  hoohiki  e, 

E  pau  ae  ka  ona  nei. 

E  kupaa,  e  kupaa, 

^ole  inu  hou. 

4..  Paio  mau,  paio  inau, 

A  kinai  ka  rama  e, 

Inu  ae,  inu  ae 
I  ka  wai  maikai. 

O  ka  wai  hulali  mau 
Oia  kam  e  inu  ai, 

T  ♦ 

Inu  mau  inu  mau, 

1  ka  wai  maikai. 

MARCHING  ON. 


Na  hoa  koa  liilii  no, 

E  paio  ae  kakou. 

Ka  naaupo,  ka  hune  no, 

E  pau  loa’e  lakou  ; 

Ka  rama  no,  wai  ona  a  pau, 

E  hina,  a  auhee  ; 

E  moku  no  na  kaulahao 
E  kuu  na  pio  e, 

2.  E  ku  a  hele  pu  oukou, 

E  paio  no  a  mau. 

E  pai  i  ka  enemi, 

E  paio  like  no. 

E  na  pokii,  na  ui  e, 

Ka  poe  akamai, 

E  hui  no  a  paio  pu, 

A  lanakila  no. 

3.  E  paio  wiwo  ole  e, 

Na  kini  tfloha  nei, 

E  paa  a  kau  maluna  no 
Ko  kakou  hae  maikai ; 

E  hui  no  a  paio  pu, 

/  na  ino  no  a  pau. 

E  paio  no  a  kupaa  mau,  ... 

E  lanakila  no.  L. 


BE  STRONG  IN  JEHOVAH. 


1.  Kupaa  ia  Iehova;  ikaika  ka  po, 
Ikaika  ka  kaua  maanei  a  mao; 
Paulele  no  nae  i  ka  Haku  lesu, 
A  kupaa  no,  i  ka  hauoli  pu. 

2.  Ikaika  Iehova,  a  nona  mai  no 

Ka  ikaika,  ka  mana  i  paa  ai  kakou 
Ka  koo  i  ka  olelo  maikai, 

A,  me  kona  mana  e  kaua  mau  ai. 

3.  Kae  i  ka  pono  a  kikoo  io 
Mawaena  a  puni  na  enemi  po, 

Hookani  a  oio  ka  pu  kaua  e; 
lesu  no  ka  Luna  e  lanakila’i. 

4.  Kupaa  ia  Iehova,  na  kamalii  e, 

Na  ui,  opio,  na  haumana  nei. 

Ikaika  Satana;  e  pale  nae; 

lesu  no  ke  Koo,  me  ka  Pale  maikai.  L. 


KA  PUNAWAI  OLINO. 

Ka  Hae  Hoonani,  15. 


1.  Puai  maikai  ma  ke  ao  ana’e, 

Ko  ka  punawai  olino. 

Me  ka  hau  aiai,  mai  ka  mauna  mai, 
Me  ia  no  ka  hinuhinu. 

Cho. — E  inu  ae,  ma  ka  punawai, 

A  waiho  i  ka  waina. 

E  olino  no,  ma  ka  lama  po, 

A  ao  e  pau  inaina. 

2.  Kahe  maikai  o  na  kahawai, 

Mai  na  puu  a  na  awawa — 

A  hulali  mai  ko  lakou  mau  wai 
Me  na  pahi  o  akaka. 

Cho. — E  inu  ae,  ma  ka  punawai,  &c, 

3.  Mai  hoopa  i  ka  waina  nei; 

Ma  ka  wai  maemae  ke  inu; 

He  makana  nei  no  ka  lani  mai, 

Pau  ka  makewai  ke  inu. 

Cho. — E  inu  ae,  ma  ka  punawai,  &c. 

4-  Punawai  laelae,  no  ka  Haku  mai, 

I  ka  Haku  ka  hoonani; 

A  e  pii  i  o,  inu  mau  kakou 
I  ka  wai  mau  o  ka  lani. 

Cho. — E  inu  ae,  ma  ka  punawai,  &c.  L. 


HOAO  HOU. 


1.  Eia  kau  i  malama’e, 
Hoao,  hoao,  hoao  hou; 
Ina  loaa  ole  mai 
Hoao,  hoao,  hoao  hou. 
Ina  pela  wale  kou, 

Ina  hooikaika  mau 

•  Lanakila,  mai  makou, 
Hoao,  hoao,  hoao  hou. 

2.  ’Kahi,  ’lua  haule  no, 
Hoao,  hoao,  hoao  hou. 
Ke  manao  e  hookupaa, 
Hoao,  hoao,  hoao  hou. 
Ina  haule,  ala  hou, 

Mai  pauaho  koke  no, 
Ala,  hooikaika  e, 

Hoao,  hoao,  hoao  hou. 

3.  Hoouka  no,  hoouka  hou, 
Hoao,  hoao,  hoao  hou, 
Pale  ikaika  ko  ka  po, 
Hoao,  hoao,  hoao  hou. 
Pio  no  ka  enemi, 

Pau  ka  ona,  pau  ka  uwe. 
Lanakila,  oli’e! 

Ma  ka  hoao,  hoao  hou. 


L. 

NA  LILO  NO  KA  HAALELE  I  KA  RAMA. 


1.  E  hoolohe  i  ko’a  mele, 

No  na  lilo  e  loaa  mai; 

No  ka  aala  e  haalele 

I  na  mea  e  ona’i. 

Lilo  ae  ka  inoa  ino; 

Loaa  mai  ka  inoa  maikai; 
Lilo  ae  ka  pilikia, 

Loaa  mai  ka  pomaikai. 

2.  Lilo  ae  ka  ilihune, 

Loaa  mai  la  ka  waiwai; 
Lilo  ae  ko’u  kuka  welu, 
Kou  papale  ino  e; 

Na  kamaa  i  pukapuka, 
Komo  wale  mai  ka  wai; 
Loaa  mai  i  kuka  paina, 

Ka  papale  biva  e; 

3.  Me  na  kamaa  buti  hinu, 
Komo  ole  hoi  ka  wai, 

Lilo  ae  ka  maka  ula, 

Ihu  ulaula  e. 

Maka  pehu  a  mahuna 
Henehene  kamalii, 

Ano  e  na  maka  a  ihu, 

Ano  maikai  ke  nana. 

4.  Hoomaikai  na  keiki  kula, 
A  mahalo  kanaka. 

.Lilo  na  lima  i  haalulu 
Na  wawae  hoohikaka; 
Loaa  mai  na  lima  ikaika, 
Me  na  paa  wawae  kupaa; 
Lilo  kuu  hailiili, 
Nukunuku  a  nanau. 

5-  Lilo  ae  kuu  poo  nalulu, 

Kuu  naau  kaumaha  pu, 

Kuu  makau  i  na  daimonio, 

Me  ke  ahi  aa  mau. 

Loaa  mai  ka  olelo  pule, 

Me  na  hua  hoomaikai; 

Me  ka  launa  oluolu, 

Me  ka  pane  akabai. 

6.  Lilo  ae  kuu  ano  oka : 

Kane  ona,  ona  mau; 

Ilihune  kuu  wahine, 

Nele  pu  na  keiki  a’u; 

Ano  hou  ua  kane  ona; 

Ua  makua  ona  nei; — 

Lako  pono  kuu  ohana; 

O  kuu  home,  ua  maikai. 

7.  E  na  hoa  haalde  rama, 

Hoomaikai  i  ke  Akua  e. 

No  na  ino  i  lilo  aku, 

No  na  pono  i  loaa  mai; 

No  kuu  aala  e  haalde 

I  na  mea  e  ona’i, 

Pule  no’u  i  kupaa  au  la, 

Kupaa  mau  a  make  ae.  L. 

MAI  HOOPA  KA  WAINA  ULA. 

Temperance  Songs,  No.  43. 

i.  E  hoolohe  i  ka  olelo 
Ma  ka  buke  maikai  no; 

“  Mai  hoopa  ”  ka  vvaina  ula, 

Mai  hoao  ua  ino  nei. 

Cho. — Kokua  mai  ia  makou, 

O  hoopa  ka  waina  nei; 

Make  e!  Make! 

No  ke  kino,  uhane  pu. 

2.  Nui  no  ka  poe  kahiko, 

1  hoao  ua  waina  nei; 

O  na  ’lii,  kahuna,  kaula, 

Lilo  i  ka  hoolalau. 

Cho. — Kokua  mai  ia  makou,  &c. 

3.  Komo  pu  ka  poe  ike, 

Me  ka  poe  naaupo; 

Holo  kiki  i  ka  make, 

O  ka  make  mau  loa  no. 

Cho. — Kokua  mai  ia  makou,  &c. 

4.  Mai  hoao,  mai  lawelawe, 

I  na  mea  hoolalau, 

I  ka  ra??m  a  hoopupule 
•I  na  mea  e  make  ai. 

Cho. — Kokua  mai  ia  makou,  &c. 

5.  O  ka  wai  e  kahe  mai  la, 

Ka  makana  mai  luna’e, 

Wai  hulali,  wai  maemae  la, 

Oia  ka’u  e  inu  ai. 

Cho. — Kokua  mai  ia  makou,  &c.  L. 


KAEI  KA  PAHIKAUA. 

Temperance  Songs,  No.  63 


1.  E  ka  hoa  hana  mai  la, 
Paa  ka  pahi  e! 

Nui  mai  na  enemi  la, 
Paa  ka  pahi  e! 

Na  lesu  e  kokua  mai 
Pio  e  na  enemi, 
Lanakila  oli  e, 

Paa  ka  pahi  e. 


2. 

E  ka  hoa  hana  mai  la, 

I  pale  kaua  nau;* 

Nui  mai  na  enemi  la, 

I  pale  olino  nau. 

Me  ka  pono  no  luna’e, 

Manaoio  ia  lesu, 

Me  ia  pale  olino  au, 

E  lanakila  e! 

3.  Hana,  hana,  e  ka  hoa, 

Kiai,  pule  pu. 

Nui  mai  na  enemi  la; 

Kiai,  pule  mau, 

Kiai  no  ka  po,  ke  ao, 

Pule,  hooikaika  e. 

Kiai,  pule,  paio  mau, 

Pule,  a  kiai  pu.  L. 


O  KA  RAMA,  KA  ENEMI  O  KANAKA. 

Temeprance  Songs,  No.  51. 

1.  Rama  e!  He  enemi  la, 

O  na  kanaka  a  pau, 

Me  na  kaulahao  ikaika, 

Hoopaa  oia  ia  kakou. 

Cho. — Na  lesu  e  kala  aku 
Aole  na  ka  mana  e. 

I  pahele  ae  kakou  la, 

Mai  ka  mana  o  ka  po. 

2.  Rama  e!  He  daimonio’la 
Ao\q  kuu  na  pio  e; 

Paakiki,  aloha  ole, 

Ao\q  loa  e  hookuu  ae. 

Cho. — Na  lesu  e  kala  aku,  &c. 

3.  Rama  e!  makana  wale 
I  ka  nele,  eha  no; 

Paipai  i\o  e  hana  ino 
I  na  hoa  aloha  óu. 

Cho. — Na  lesu  e  kala  aku,  & c. 

4.  Weliweli  keia  haku; 

Kau  mai  no  ka  make  mau; 

Ao\e  loa  e  komo  aku 
Na  mea  ona  ma  ke  ao. 

Cho. — Na  lesu  e  kala  aku,  &c. 

5.  E  lesu!  ka  Haku  tfloha, 

Hoopakele  ia  makou, 

Ea  kou  pono  e  lanakila, 

^ole  loa  e  pio  hou. 

Cho. — Na  lesu  e  kala  aku,  &c.  L. 

NAUE  IMUA  AE. 

Temperance  Songs  No.  8. 

1.  Ala’e  e,  na  hoa  nei, 

Paio  i  na  enemi; 

E  hoonui  ia  mai, 

:|jNaue  imua’e||: 

Kau  ka  bana  iluna’e, 

Naue  e  hoola  mai, 

I  na  kini  ona  nei 
:||I  ole  e  make  e.||: 

Cho. — Kani  a  hookani  ae, 

Na  makua,  kamalii, 

Hooikaika  nui  e, 

:||Naue  imua  e.||: 

2.  Hali  i  ka  maha  e, 

I  ka  poe  eha  nei, 

Panai  i  ola  no  ka  uwe; 

:||Pau  ka  ona  nei,||: 

Kau  ka  moto  iluna’e,  * 

“  Mai  hoopa,  o  make  e!” 

E  hooho  oli  e, 

:||Iubile  kakou.||: 

Cho. — Kani  a  hookani  ae,  &c. 

3.  Ke  Akua  aloha  e, 

E  hoolohe  ia  makou; 

Kokua  ea,  hoola  mai 
:||I  na  ona  nei. ||: 

Wiki  e  ka  la  maikai, 

I  pau  ae  ka  ona  e, 

Kau  ka  bana  inuwai, 

:||Lanakila  e.||: 

Cho. — Kani  a  hookani  ae,  &e.  L. 


LABOR  ON. 

Temperance  Songs,  No.  9. 


1.  Hana  mau  i  lanakila, 

Me  ka  naau  koa  nae. 

Hana  mau  i  pio  ka  hewa, 
Hoomau  no,  a  hooauhee. 
Nui  no  na  mea  e  make, 

Ke  hua’i  na  hua  nei. 

Nui  no  na  mea  ino, 

Ke  kolo  la  i  o  ia  hei. 

2.  Hoomau  ea,  ma  na  hana, 
Hoomau  i  na  mea  maikai, 
Hoomau  aku,  mai  pauaho, 
Na  lesu  e  kokua  mai, 

Nui  no  na  mea  poino, 

No  ka  hoopa  ana  no. 
Hooikaika  e  kinai  aku, 

I  ka  ino  raraa  no — oe  e . 

0  3-  Mai  haalele  e  na  hoa; 

Kaua  me  ka  enemi. 

Paio  mau  ua  daimonio  la, 

O  ka  rama;  ona  e 
Hooikaika  i  pakele, 

.  Mai  na  umiki  o  ka  po 
Na  ka  Haku  e  kokua, 

I  kupaa  mau  loa  no.  L. 


HOOHIKI  E  INUWAL 

1.  Hoohiki  pu  kakou  ano, 

Aole  e  pa  waiona  e, 

Barani  ula,  hoolalau, 

Wiseke  wela,  ona  mau, 

Ka  rama  hoopoino  no. 

Ke  gini  pu  e  waiho  ae. 

Okolehao,  ka  saida,  bia, 

Na  mea  ona  hoi  a  pau. 

2.  Hoohiki  paa,  e  inuwai, 

Ka  wai  maikai  o  kahawai, 

E  kue  mau,  e  kinai  no, 

Na  mea  ona  no  a  pau, 

I  pomaikai  Hawaii  nei, 

Ka  home  lai,  aloha  e.  L. 


AOLE  INU  HOU. 

i.  E  na  kamaiki,  <r  hui  mai 
Lokahi  ka  manao. 

E  lilo  o  Hawaii  nei, 

I  aina  inuwai. 


7i 


Cho. — E  naue  wiwo  ole  no, 
Hooho  oho’li  ae, 

Aole  loa  e  inu  hou 

Mai  keia  wa  a  make  no. 
Girls. — E  inu  hou  anei? 

Boys. — Aole  loa  no! 

Girls. — E  inu  hou  anei? 

Boys. — Aole  loa  no  ! 

Hui. — Aole  loa  e  inu  hou, 

Mai  keia  wa  a  make  no. 

2.  I  na  e  kena  ikaika  mai 

Na  hoa’loha  e. 

E  inu  waina,  saida,  bia, 
Hoole  loa  no. 

Cho. — E  naue  wiwo  ole  no,  &e. 

3.  E  inu  i  ka  wai  maemae, 

E  hana  aloha  pu, 

E  noho  me  ka  makaukau. 
E  hui  ma  ke  ao. 

Cho. — E  naue  wiwo  ole  no,  &c. 


L. 


HOOHO  LANAKILA. 

H.  A.  N.  194. 


1.  He  hooho  ma  na  Bana  Inuwai  la; 
Auhee  i  ka  pouli,  hooauhee, 

O  ke  Akua  me  kakou  a  lanakila, 
Iehova  ke  kokua  mau. 

E  hoohiki  ma  ka  Bana  Inuwai  la, 
Na  hoa  aloha  e  hui  mai. 
Makaala  e  na  hoa  a  e  kaua 
A  pio  ka  enemi. 

Cho. — Hui  no  mai  o  a  o, 

Mai  na  pea  no  a  pau, 

A  hooho  oli  pu. 

Make  weliweli  no 
Ke  ’Lii  mana  o  ka  po, 

E  hooho  oli  e. 

He  hooho  ma  na  Bana  Inuwai  la,  &c. 

2.  Mai  hoopa  ka  waina  ula,  ahi  wela, 

O  kau  mai  na  ino  e  make  ai. 

E  hoolaha  ma  na  home  o  kakou  1a, 

He  Puali  Inuwai. 

Hui  ma  ka  Bana  Inuwai  na  hoa, 

Mai  kali,  e  wiki  mai,  ano! 

Imua’e  a  kaua  ikaika  e  na  koa, 

Huro!  Lanakila  no ! 

Cho. — Hui  no  mai  o  a  o,  &c.  L. 


I  LEFT  IT  ALL  WITH  JESUS. 

Gospel  Hymns,  p.  325. 


i.  Ua  waiho  au  ia  lesu  mamua  loa, 

Alto,  Ten.  &  Base.  -  -  mamua  loa, 

Kuu  mau  hewa,  me  kuu  mau  luulüu, 
do.  do.  do.  mau  luuluu, 

I  kuu  ike  ana  iaia  ma  ke  kea, 
do.  do.  do.  ma  ke  kea. 

A  puana  Oia  nou  keia, 
do.  do.  do.  -  -  nou  keia. 

Hui. — Kaa  ae  mai  ’ou  aku  kuu  mau  luuluu  e, 
Maha  au,  maha  au. 

Kaa  ae  mai  ’ou  aku  kuu  mau  luuluu  e, 
Maha  au,  maha  au, 

Kaa  ae  mai  ’ou  aku  kuu  mau  luuluu  e, 

Alto,  Ten.  &  Base.  -  luuluu  e, 

Maha  au,  maha  au. 


» 

2.  Ua  waiho  au  ia  lesu  Nana  no, 

Alto,  Ten.  &  Base.  -  -  -  Nana  no, 

E  kai  aku  i  na  luuluu  nei, 
do.  do.  do.  luuluu  nei, 

A  ma  kona  wiwo — aka  pua  ae, 
do.  do.  do.  -  -  -  pua  ae, 

Koonei  waoakua  a  uli  e — 

Hui. — Ina  wau  ma  Kona  mana  e  hilinai, 

Ua  Helae,  ua  laelae, 

Ina  wau  ma  Kona  mana  e  hilinai, 

Alto,  Ten.  &  Base  -  -  -  hilinai, 

Ua  laelae,  ua  laelae. 

Hualalai. 


STORM  THE  FORT. 

Tetnparance  Evangel,  p.  5. 

1.  Eu  na  hoa,  e  nana’ku 
Ko  Satana  mau  puali 
A  ke  hea  lesu. 

Hui. — Kaua  aku,  kau  aku. 

Na’u  e  alakai; 

E  hooko  i  ka  lani. 

2.  Kiekie  na  pakaua 
A  ka  enemi; 

Pouli  wale  no  ke  ala; 

Kaua  aku  nae. 

Hui. — Kaua  aku,  kaua  aku,  &c. 

3.  Aia  la!  Ke  hanu  ae  la, 

Ka  pakaua  e; 

Eia  ae  ka  lanakila; 

E  hooho  e! 

Hui. — Kaua  aku,  kaua  aku,  &c. 

4-  Hana  eha,  a  wevvela. 

Paio  aku  nae; 

Me  lesu,  ka  Alihi-kaua, 

Naue  oli  ae. 

Hui. — Kaua  aku,  kaua  aku,  &c.  Hualalai. 


ON  TO  VICTORY. 

Temperance  E  vangel,  aoao  9. 


1.  Hapai  ae  i  ka  bana. 
Hookani  i  ka  pu. 

E  ala  e  a  kaua; 

E  hana  no  lesu. 

E  hui  e  na  kini, 

Mai  o  la,  a  i  o; 

R  hooauhee  i  na  kipi, 

E  naue  ae  ano. 

Hui. — No  lesu  ke  kapena, 

A  no  na  hoa  nei, 

E  kai  i  keia  bana, 

A  lanakila  ae. 

2.  Makena  dala  koko, 

A  lau  a  lau  na  hoa. 
Hoohiki  me  Satana, 

E  kue  ia  kakou; 

Ke  pii  mau  nei  na  pule, 
Mai  na  kuahu  u , 

“  E  ka  Makua  aloha, 
Kokua  ia  makou. 

Hui. — No  lesu  ke  kapena,  &c. 

3.  E  ala  na  haipule 
A  naue  ae  imua ; 

Mai  ku  a^wiwo  wale, 

E  paio  ikaika  e. 

A  pau  ka  paio  ana, 

E  hea  oli  ae, 

Mao  ke  Akua  mana, 

Kuu  ia  na  pio  nei. 

Hui. — No  Iesu  ke  kapena,  &c.  Hualalai. 


LIFT  HIGH  THE  BANNER. 

Temperance  Evangel,  aoao  16. 


t.  Hapai  ae!  ua  lai  me  he  ao  laelae, 
Welo  ae  i  o  a  ia  nei, 

Kai  hauoli  ae  i  ua  bana  lai, 

A  kuu  ia  na  pio  nei, 

Me  he  lana  daula  i  poha  mai, 

Ma  ke  ala  pouli  nei 
Me  he  hoku  ao  i  ulino  mai, 

No  ka  poe  auwana  nei. 

Hui. — Hapai  ae  -  -  i  ka  bana  inuwai, 

Ten.  &  Base. — Hapai  ae  - 
Ma  na  aina  me  na  kai, 

Ten.  &  Base.  -  -  -  me  na  kai, 

Kai  hauoli  ae  i  ua  bana  lai. 

Ten.  &.  Base. — E  kai  oli,  oli  ae  - 
A  kuu  ia  na  pio  nei, 

Alto  &  Ttn.  -  -  na  pio  nei. 

2.  Hapai  ae  imua  o  na  enemi, 

Welo  lanakila  ae, 

Hoopakele  ae  i  na  pio  nei 
Mai  ka  waina  make  e. 

Kai  al  )ha  ae  i  ka  poe  luuluu 
I  ke  ala  e  ola’e 

Me  ka  /kaika  nae  mai  ka  lani  mai, 
Naue  wiwo  ole  ae. 

Hui. — Hapai  ae,  &c. 


76 


3.  Hapai  ae !  ke  hakoko  nei  kakou 
Me  ka  mana  o  ka  po'. 

Lanakila  ae  ko  kakou  aoao, 

Mao  lesu  ke  ’lii  mau, 

He  mau  lei  alii  i  olino  mai 
Me  he  hoku  lama  lai, 

No  ka  poe  kai  mau  i  ua  bana  lai, 

Me  ke  aloha  ia  lesu. 

Hui. — Hapai  ae,  &c.  Hualalai. 


E  NAUE  AE. 

“  Onward  March.”  Aoao  28 


1.  Ke  naue  mai  na  koa  nei, 

Na  kini  inuwai. 

E  paio  no  ka  maemae  e, 

A  me  ka  pomaikai. 

Hamau,  he  hehi  koa  e, 

Ke  kani  nei  ka  pu; 

Haalulu  no  na  enemi, 

Na  kuai  rama  nei. 

Hui. — E  naue  ae,  a  mele  pu, 

Hapai  1  ko  kakou  hae; 

Ei’ae,  ei’ae  ke  naue  mai, 

Na  kini  koa  e. 

2.  Ei’ae  e  Vokua  ka  poe  luuluu, 

Na  pokii  hune  nei, 

E  ha/<?/  i  na  waimaka  u, 

A  ’kuu  na  pio  nei, 

E  paio  i  kinai  loa  ia’e 
Ka  inu  rama  e; 

E  hu\  a  alu  like  e, 

Na  koa  inuwai. 

Hui.— E  naue  ae,  a  mele  pu,  &c.  Hualalai. 

“THE  TEMPERANCE  BUGLE.” 

Page  4. 


1.  Lohe  anei  oe  e, 

I  ke  kani  nahe  nei? 

Kani  nei  mai  o  a  o, 

Leo  hea  kuu  hoa  nou.  ' 

Kani,  a  ke  hea  nei, 

I  na  pio  rama  nei; 

Leo  hocikaika  e, 

E  hal/u  kuu  hoa  e. 

Hui. — Lohe  i  ke  ka  -  -  ni, 

Ten.  &  Base. — Lohe  i  ke  kani, 

Hele  mai  kuu  ho  -  -  -  a, 

Alto.  -----  e  hele  rnai  kuu  hoa, 

Ten.  &  Base. —  -  -  Hele  mai  kuu  hoa, 

Hahai  i  ka  he  -  -  -  a, 

Ten.  &  Base. —  -  -  -  Hahai  i  ka  hea, 

Hele  mai  kuu  ho  -  -  -  a, 

Alt  >  &  Ten. —  -  -  e  hele  mai  kuu  hoa. 

2.  Pau,  e  pau  kuu  hoa  e, 

I  ka  noho  hewa  nei; 

Hele  mai  i  pomaikai 
Lohe  i  ka  hea  lai, 

Nana  oe  e  kai  ae, 

A  e  hapai  iluna’e; 

Mai  na  ino,  na  onou, 

Na  kaumaha,  na  luuluu. 

Hui. — Lohe  i  ke  ka  -  -  ni,  &c.  Hualalai. 


NEE  AKU  NEL 

“  Drifting  Away.”  Page  62. 

i.  Ke  nee  aku  nei  na  hoa  e, 

Ma  ke  kai  ooloku; 

Paupauaho,  a  ane  e  maule  e, 

E  make  tfuanei. 

Hui. — Nee  aku  nei  -  -  Nee  aku  nei, 

Base. —  Nee  aku  nei,  •  Nee  aku  nei, 

Ke  nee  aku,  nee  aku  a  mamao  loa, 

Base. —  -  -  -  nee  aku  a  mamao  loa, 

Nee  aku  nei,  -  -  Nee  aku  nei, 

Base. —  Nee  aku  nei,  Nee  aku  nei, 

Ke  nee  aku  nei — aku  a - mamao  loa, 

Ten. —  -  -  —  -  -  -  -  -  e, 

Base. — Ke  nee  aku,  nee  aku  a  mamao  loa. 

2.  E  hapai  i  ka  lama  no  lakou, 

I  hee  ae  ka  pouli  nei; 

He  aloha,  he  malu  nu  luna  mat, 

No  ka  p#e  auvvana  nei. 

Hui. — Nee  aku  nei,  &c.  Hualalai. 

WAI  HUIHUI. 

“Pure  Cold  Water.”  Page  29. 

1.  He  koa  opio  au  la, 

He  koa  Inuwai; 

Na  oukou  ka  wai  ona  e, 

Wai  huihw/  nu’u  nei. 

Hui. — Wai  hw/hui, 

Oia  wale  ko’u; 

Chvau  he  koa  opio, 

He  koa  Inuwai. 

2.  Pupule  ka  mea  ona, 

Kunewd  i  o  :ia  nei; 

Hoohemahema  wale  ia, 

E  kanaka  a  pau. 

Hui.— Wai  \\ui  hui,  &c. 

3.  Ua  hune  ka  mea  ona, 

Kiola  ke  kala; 

Ua  hoomaunauna  ka  waiwai, 

A  pilikia  e. 

Hui. — Wai  hzz/hui,  &c. 

4-  He  menemene  ole, 

I  ka  ohana  u; 

Ua  nele  loa  no  lakou, 

Pololi,  a  luuluu. 

Hui. — Wai  hw/hui,  &c.  Hualalai. 

KA  BANA  KINAI  RAMA. 

Temperance  Banner,  aoao  50. 

1.  Welo  i  ka  bana  nani, 

Bana  kinai  rama  nei, 

Hapai  me  ka  wiwo  ole, 

Naue  lanakila  ae; 

Eia  ae  na  hea  kokua, 

Makaukau  e  ho<?#ka  ae, 

A  e  paio  a  lanakila, 

Keia  bana  nani  e. 

Hui.— Welo— ,  Welo—, 

Ten.  &  Base. — Ka  bana  nei,  ka  bana  nei, 

Ka  bana  kinai  rama  iluna’e; 

Naue — ,  Naue — , 

Ten.  &  Base. — E  naue  ae,  E  naue  ae, 

Naue,  naue  lanakila  ae.  , 

2.  Ke  hoouka  me  ka  z'kaika, 

I  ka  p<?e  i  kue  mai, 

Ua  hoohiki  e  lanakila, 

A  e  pio  na  enemi; 

Aia  la!  ke  kaua  mai  la, 

E  kinai  ka  hewa  nui; 

A  e  haule  auanei  la, 

Ko  ka  enemi  papu.  . 

Hui. — Welo — ,  &c. 

3.  Na  lakou  e  hoopakele, 

I  na  inu-ona  nei, 

I  na  ui,  me  na  keiki, 

Mai  ka  mana  o  ka  po: 

Hanai  ia  na  pololi, 

Pau  no  hoi  ka  uwe; 

Kei  ka  aha  Kinai  rama, 

Me  ka  bana  iluna’e. 

Hui. — Welo — ,  &c.  Hualalaï. 

